O'zLiDeP БПТ раиси 3 нафар ёшни ишга олди | O'zLiDeP\nO'zLiDeP Сурхондарё вилоят Кенгаши раисининг ёшлар масалалари бўйича ўринбосари ҳамда партиянинг Шеробод туман Кенгаши вакили тумандаги "Ёшлар дафтари"га киритилган йигит-қизлар билан учрашди. Уларнинг муаммолари ўрганилганда, асосан, ишга жойлашиш масаласи кўтарилди.\nТумандаги "Янгиариқ" маҳалласида яшовчи тадбиркор А.Мусаев партиямизнинг фаол бошланғич партия ташкилоти раҳбари саналади. А.Мусаевнинг шу маҳалла ҳудудида кичиккина мебель жиҳозлари ишлаб чиқарадиган дурадгорлик цехи бор. Унда оддий хонтахтадан тортиб, ошхона жиҳозларию юмшоқ мебелларгача қўли гул усталар томонидан ясалади.\nЯсаган мебеллари сифатли, пишиқ-пухта тайёрлангани боисми, харидоргир. Аввало, маҳалланинг ўзидан ортмайди. Яна қўшни қишлоқлик харидорларга ҳам сифатли маҳсулот етиштириб бермоқда.\nПартия фаоли маҳалласида яшовчи уч нафар "Ёшлар дафтари"га киритилган йигитни ишга олди. Энди улар ҳам дурадгорлик, мебелсозликнинг сир-асрорини ўрганади, ҳам ишлаб, қўшимча даромад ҳам топади.


Давлат чегарасида рўйхатдан ўтиш муддатлари белгиланди - UzNews.uz\nАвтотранспорт воситаларининг давлат чегараларидан ўтиш муддати сезиларли даражада тезлашади.\nҲукумат қарори билан "Ўзбекистон Республикасининг Давлат чегараси орқали шахслар, транспорт воситалари ва товарларни ўтказиш пунктларида чегара, божхона, санитария-карантин, фитосанитария ва ветеринария назоратидан ўтказиш тартиби тўғрисида"ги низом тасдиқланди. Бу ҳақда Адлия вазирлигининг матбуот хизмати хабар бермоқда.\nАавтотранспортнинг ўтказиш пунктида бўлиш вақти унинг тури ва ўтказиш пунктининг техник ҳолатига қараб қуйидаги муддатдан ортиқ бўлмаслиги керак:\n⁃ енгил автотранспорт воситалари – 15 дақиқа;\n⁃ юк автотранспорт воситалари – 30 дақиқа.\n⁃ санитария-карантин назорати (ҳайдовчи санитария назоратидан ўтказилади) – 3 дақиқа;\n⁃ чегара назорати (Давлат чегарасини кесиб ўтиш ҳуқуқни берувчи ҳужжатлар мавжудлиги ва паспорт текширилади) – 4 дақиқа;\n⁃ божхона назорати (ҳайдовчи, товарлар ва автотранспорт воситаси божхона назорати ва расмийлаштирувидан ўтказилади) – 15 дақиқа;\n⁃ фитосанитария назорати (олиб ўтилаётган товар фитосанитария назорати объекти бўлса, фитосанитария назоратидан ўтказилади) – 4 дақиқа;\n⁃ ветеринария назорати (олиб ўтилаётган товар ветеринария назорати объекти бўлса, ветеринария назоратидан ўтказилади) – 4 дақиқа.


Интернетда узилиш кузатилди\nХориждаги Интернет сайтларига кирмоқчи бўлганлар¸ msn.com сайтига ўтказиб юборилмоқда.\nОзодлик манбаларининг Ўзбекистон ичкарисидан хориждаги ижтимоий тармоқларга кириб бўлмай қолгани ҳақидаги хабарини "Ўзбектелеком" мутахассислари ҳам тасдиқлади. Ҳозирча бундай узилиш сабаби сирлигича қолмоқда.\n23 август куни Тошкентда вақт тушдан оғганда¸ ўзбекистонлик Озодлик муштарийларидан¸ ëшлар орасида оммалашган кўп сайтларга кириб бўлмай қолгани ҳақида хабар келди.\n"Одноклассникига уйдаги компютеримдан кирмоқчи бўлаяпман¸ аммо неча марта уринсам ҳам¸ "Ошибка" деган ëзув чиқиб келаяпти"¸ деди Озодлик билан боғланган тошкентлик талаба йигит.\nОзодлик мухбири бу хабар тафсилотини ўрганишни бошлаши билан¸ Ўзбекистон ичкарисидаги ярим расмий ахборот порталида ҳам айни хабар пайдо бўлди.\n"Бугун маҳаллий вақт билан соат 14:00 атрофида Ўзбекистонда халқаро Интернет тармоғи ишида узилишлар кузатилди"¸ деб хабар берди ярим расмий Olam.uz портали.\nБу манбанинг ëзишича¸ хорижий сайтларга киришга уринилганда¸ браузер автоматик тарзда www.msn.com сайтига ўтказиб юбормоқда.\n“HTTP протоколи бўйича кўплаб хорижий сайтларни очиб бўлмай қолди. Айни пайтда¸ ICQ, Skype, Mail.ru Agent каби HTTP алоқасини талаб қилмайдиган мессенжерлар фаолиятида узилиш кузатилмади”¸ деб ëзди Ўзбекистон ичкарисида ишлаëтган Olam.uz сайти.\nОзодликка мурожаат қилган ўзбекистонликлар ëшларнинг кундалик сайтига айланган ижтимоий тармоқлар¸ хусусан¸ Одноклассники.ру¸ ВКонтакте.ру ва Facebook каби сайтларга кира олмаëтганларидан шикоят қилдилар.\n“Ўзбектелеком” мутахассислари¸ Olam.uzнинг ëзишича¸ бундай узилиш сабабларини аниқлаб¸ уни бартараф этиш устида ишламоқда. Бу сабабларнинг моҳиятан техник ëки сиëсий экани ҳақида ҳозирча ҳеч қандай маълумот йўқ.\nЎзбекистонда хорижда фаолият юрғизаëтган мустақил ахборот агентликлари¸ шунингдек мухолифат сайтлари йиллардан бери мунтазам тўсиб келинади.\nХусусан¸ Озодлик радиосининг Интернет саҳифасига Ўзбекистон ичкарисидан киришга уринилганда¸ фойдаланувчи автоматик тарзда msn.com сайтига ўтказилади.\nОзодликнинг Ўзбекистондаги манбаларига кўра¸ прокси сайтлар орқали кириш мумкин бўлмаëтган халқаро сайтларга кириш мумкин ва улар бунинг учун Озодликнинг Psiphon3 технологиясидан фойдаланмоқдалар.\nБугунги узилиш давомида хориждаги сайтларни очишга уринган Интернет фойдаланувчиларининг айнан msn.comга ўтказилиши¸ узилишнинг махсус ўтказилаëтган амалиëт натижаси бўлиши ҳақида тахминлар туғилишига асос бўлмоқда.\n"Мустақиллик арафасида Ўзбекистон ҳукумати ëки Интернетни филтр қилувчи технологиясини янгиламоқда¸ ëки халқаро Интернетни тўсган ҳолда¸ Ўзбекистон ичкарисидаги назоратдаги Интернет сайтларини очиқ қолдиришга ҳозирлик жараëнини синовдан ўтказмоқда"¸ деган тахминни илгари суради Озодлик билан суҳбатда ахборот технологиялари бўйича ўзбекистонлик мутахассис.\nЎзбекистон ҳукумати йиллардан бери халқаро майдонда Интернет душманлари сифатида қайд этиб келинади.


Қорачиқ > Туркистон хабарлари > Бишкекка суткада иккинчи бор мэр тайинланди\nБишкекка суткада иккинчи бор мэр тайинланди\nҚирғизистон бош вазири Улукбек Марипов Чуй вилояти собиқ губернатори Бақтибек Қудайбергеновни Бишкек шаҳрининг янги мэр вазифасини бажарувчиси этиб тайинлади.\nМатбуот хизмати хабарида “Қудайбергенов Бақтибек Жапарович шаҳарга янги мэр сайлангунча Қирғизистон республикаси Бишкек шаҳрининг мэр вазифасини бажарувчи этиб тайинланди. Ушбу қарор республика бош вазири томонидан имзоланди” дейилган.\nУшбу қарор билан бош вазир Мариповнинг кечаги тадбиркор Эрмек Нурғазиевни янги мэр этиб тайинлаш қарори бекор қилинди.\nКеча Бишкек мэри Балбақ Тулобаев уч ойлик хизматидан кейин ўз аризасига кўра истеъфога чиққанди. Бош вазир унинг ўрнига шу куниёқ аёлларга нисбатан куч ишлатиш билан машҳур бўлган Нурғазиевни тайинлаганди. Лекин ушбу қарор аввал жамоатчилик томонидан кейин эса ўлка президенти Садир Жапаров томонидан танқид қилинди.


Шерзод Шерматов: Қозоғистоннинг қатор IT-компаниялари Ўзбекистонда филиалини очишни режалаштирмоқда | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nШерзод Шерматов: Қозоғистоннинг қатор IT...\n21:41 / 06 Dec\nПрезидент Шавкат Мирзиёевнинг Қозоғистонга давлат ташрифи доирасида АКТ вазири Шерзод Шерматов ҳам Нур-Султон шаҳрида бўлди. Вазир ўтказилган музокаралар бўйича Kun.uz’га қисқа маълумот берди.\n– Ташриф доирасида Марказий Осиёдаги энг йирик халқаро технопарклардан бири – Astana Hub компанияси резидентлари билан учрашдик. Учрашувда Қозоғистоннинг бир қатор IT-компаниялари билан Ўзбекистонда ўз филиалларини очиш бўйича келишувга эришилди. Ўзбекистон бозорида Қозоғистон компаниялари фаолиятини кенгайтириши бўйича амалий режалар муҳокама қилинди. Жумладан, жаҳон миқёсида талабаларни рекрутинг (ишга таклиф қилиш) билан шуғулланаётган мустақил мутахассисларнинг фаолиятини ташкил қилишга йўналтирилган “Оқуда” компанияси вакиллари билан музокаралар ўтказдик, – деди АКТ вазири.\n– Шерзод Ҳотамович, давлат ташрифи доирасида ўтказилган музокараларга кўра, уларнинг Ўзбекистон бозорига кириб келиши бизга нима беради?\n– Қозоғистон соҳамизнинг қатор йўналишлари бўйича МДҲда биринчи ўринда туради. Мисол учун, технологик ва жорий қилиш консалтинг хизматларини кўрсатишга ихтисослашган Maxinum Consulting Group компанияси билан музокара олиб бордик. Мазкур компания билан Ўзбекистон IT соҳасида илк қадамларини қўяётган мутахассисларни менторликка жалб қилишга келишилди. Ўз навбатида, MyBuh.kz компанияси билан Ўзбекистон ҳудудида унинг филиалини очиш ва IT-Парк резиденти сифатида рўйхатдан ўтказишга келишдик. MyBuh.kz компанияси тадбиркорларга бухгалтерия соҳасида автоматлаширилган сервисни тақдим этади.\nМаълумотларни таҳлил қилиш ва уларни визуаллаштириш хизматларини кўрсатаётган Datanomix консалтинг компанияси билан ҳамкорликда Ўзбекистон компаниялари учун семинар ўтказишга, автотураргоҳлар учун ақлли ечимларни тақдим этаётган Parqour компанияси билан музокаралар олиб бориш натижасида IT-Парк резиденти сифатида рўйхатдан ўтказишга келишилди.\nШунингдек, Шерзод Шерматовнинг маълум қилишича, Astana Hub компанияси резидентлари билан учрашув давомида икки давлат ўртасидаги ҳамкорликнинг истиқболли йўналишлари, жумладан, стартап-индустрияни ривожлантириш доирасидаги масалалар муҳокама қилинган. Томонлар Ўзбекистон ва Қозоғистон ИТ-компанияларининг икки давлат бозорига кириши масаласини кўриб чиқишга келишиб олишган.


“Ўзбекнефтгаз”: Қашқадарёдаги “Bateman” сиқув компрессор станциясининг газни ҳаво ёрдамида совутиш қурилмасида таъмирлаш ишлари амалга оширилди (фото) — Teletype\n“Bateman” сиқув компрессор станциясидаги газни ҳаво ёрдамида совутиш қурилмаси узоқ вақтдан буён ишлатилиб келинаётганлиги сабабли газни ўтказиш самарадорлиги регламент кўрсаткичларидан пасайиб кетганлиги учун қурилмадаги секцияларни алмаштириш ишлари амалга оширилди.\nСтанциядаги АХ-031-сонли газни ҳаво ёрдамида совутиш қурилмасидан таъмирталаб секцияси демонтаж қилиниб, Чирчиқ шаҳридаги “Ўзбекхиммаш заводи” АЖда қайта тайёрланди. Заводдан олиб келинган секция Шўртан нефть ва газ қазиб чиқариш бошқармаси мутахассислари томонидан қисқа вақтда муваффақиятли монтаж қилинди ва ишга қўшиб юборилди.\nНатижада, станциядаги газни ҳаво ёрдамида совутиш қурилмаси шай ҳолатга келтирилиб, узлуксиз бир меъёрда ишлаши таъминланди ва табиий газ қазиб олиш ҳажми қисқаришининг олдини олишга эришилди.\nМаълумот учун: “Bateman” сиқув компрессор станцияси Қашқадарё вилояти Ғузор тумани ҳудудида жойлашган бўлиб, 4 дона газ ҳайдаш агрегатлари мавжуд. Лойиҳа бўйича йилига 13 млрд куб метр табиий газни ҳайдаб бериш қувватига эга. 2003 йили станцияга АҚШнинг “Dresser Rand” ва “General Electric” компанияларида ишлаб чиқарилган газ ҳайдаш агрегатлари ўрнатилган ва ишга туширилган.


ОАВ: Uber’нинг Хитойдаги асосий рақиби 7 млрд доллар сармоя жалб этди\n17:39 / 16.06.2016\nХитойнинг такси чақириш хизмати Didi Chuxing йирик миқдорда сармоя жалб этишга муваффақ бўлди. Унинг қиймати 7 млрд долларни ташкил этмоқда, деб ёзган Wall Street Journal газетаси вазиятга алоқадор манбасига таянган ҳолда. Янги музокаралардан сўнг, компаниянинг нархи 25 млрд доллардан ошиб кетган.\nDidi Chuxing қатор сармоядорларнинг 4,5 млрд доллар маблағини жалб эта олган, бунга Appleнинг 1 млрд, Хитойдаги энг йирик China Life Insurance суғурта компаниясининг 600 млн доллар пули ҳам киради. Бундан ташқари, музокараларда мамлакат ахборот технологиялари соҳасининг етакчилари Tencent ва Alibaba ҳам қатнашган. Улар аввал ҳам ушбу хизматга аллақачон пул тикишган. Didi 2,5 млрд долларни China Merchants Bankидан жалб этган.\nDidi ушбу маблағларни Хитой такси бозоридаги бош рақиби Uber’га нисбатан қўллай олади. WSJнинг ёзишича, эндиликда Хитой хизмат кўрсатиш компанияси ихтиёрида шу мақсадларни амалга ошириш учун 10 млрд доллар мавжуд. Didi мамлакатнинг 400 та шаҳрида ўз хизматини йўлга қўйган. Унинг машиналарида кунига 11 млн марта мижоз манзилига етказилади. Uber эса ХХРнинг атиги 50та шаҳрида фаолият юритади.


Kutubxona - Shodiyor Hazrat Ismat. Omadi kulmayotgan odam (hikoya) / Kiril\nSiz shu sahifadasiz: Shodiyor Hazrat Ismat. Omadi kulmayotgan odam (hikoya) / Kiril\nАсар номи Омади кулмаётган одам (ҳикоя)\nОмади кулмаётган одам (ҳикоя)\n«Қаердадир бир хатоликка йўл қўйганман. Шунинг ҳисобидан омадим юришмаётган бўлса керак, - деб хаёл сурарди у. – Балки менга шундай туюлаётгандир. Аслида мен бекамикўст инсонман. Бундан ташқари, ўзимга разм солсам, ҳамма аъзоларим жойида. Соч, қош, кўз, бурун, оғиз, тиш, бўйин, оёқ-қўл. Тўрт мучам ҳам соғу саломат.»\nУ шундай ўйлар билан теварак-атрофдаги тенгу тўшларига разм солади. Уларнинг ҳам ўзидан ортиқ жойи йўқ. Ҳаммаси ўзи билан ўзи овора. Нима биландир андармон. Недир умидворлиги бор.\n-Балки мен бу дунёга келмаганимда нима бўларди, - дея ўйлай бошлади. – Унда мен ким ёки нима мақомида қайси жойдан ўрин олардим? Ана шунда ҳаётим қандай бўларди? Не йўриқда юрардим. Ҳозиргидан бошқача яшармидим? Бошқача яшашим қандай бўларди? Аслида ўша ҳаётни идрок қилиб бўлармиди? Йўқ.Мен барибир мана шундай яшашга маҳкум эканман. Тақдир тазйиқидан қочиб кетолмасдим. Бу умр мен учун берилган экан, уни яшашга мажбурман. Кейин қолганига бир гап бўлар.\nАйни ўй-хаёлларни сураётган одам – Шербек эди. Унинг қисқача ҳаёти йўли ҳақида ҳам сизларни воқиф этсак, ҳарна тушунишга осонроқ бўларди. Келинг, яхшиси, ҳозир гапни шундан бошласак.\nУ бундан қирқ йиллар чамаси аввал мана шу тоғли қишлоқда дунёга келади. Отаси – Раззоқ қишлоқнинг қўйини боқади. Онаси –Дилсора эса рўзғор ишларини бажаради. Камбағалроқ оила. Шербекдан сўнг яна беш қиз ва икки ўғил туғилади. Рўзғор катталашади, ҳаммаси ўсди, улғайди. Шербек оиланинг тўнғичи бўлгани учун, кўп ишларни отаси унга ўргатарди. У кўп тамизли бола эди. Бир кўрган ишини ўзи бошқатдан қила оларди. Худди мана шу хислати учун уни отаси, онаси ва бошқалар ҳам иззат қиларди. Бунинг устига у отасининг ёнида кеча-ю кундуз таёқ судраб қўй боқарди. Одоби жойида, ҳулқи яхши. Мактабида ўқиши ҳам ёмонмас. Муаллимлари ҳам мақтайди. Тенгдошларини Шербекдан ўрнак олишга даъват қиларкан.\nХуллас, унга кўпчиликнинг ҳаваси келарди. Ва кимлардир Шербекка ҳасад ҳам қиларди.\nУнинг овози дўриллаб, мўйлаби сабза урди. Ота-она боласининг вояга етганини ҳам сезмай қолибди. Изидан сингиллари ва укалари ҳам бўй чўзиб етиб келаверибди. Вақт деганлари кўз очиб юмгунича ўтгани билинмаган.\nШербекни эрта баҳорда сурув боқишдан озод қилишди. Энди у бетиним ўқий бошлади. Унинг тарбиясидан қишлоқнинг атанган муаллими – Нишон Саттор хабар олади. Негаки, Раззоқ чўпоннинг ўзи бир пайтлари Нишон Саттор билан бирга ўқиган. Эски қадрдон.\nНишон Саттор мактабда биологиядан дарс беради. Ҳаммага бирдек одам. Эл-улуснинг боғидаги новдаларни ўзлари истаган мевага пайванд қилиб беради. У пайванд қилган новдалар бехато олади.\nНишон Сатторнинг ўзида ҳам яхшигина боғ бор. Бўш вақтини топди дегунча, қўлига кетмон олиб, сарпойчан бўлиб, боғида ишлайди.\nНишон Сатторни ота бувасининг ҳам эскичадан хабари бўлган. Ўзининг ҳам эскича-ю янгичадан дурустгина илми бор.\nРаззоқ чўпон ғирромликни билмайди. Ёлғонни хуш кўрмайди. Эски ошночиликнинг ҳурматига Раззоқ чўпон жўраси Нишон Сатторга дардини айтади:\n-Жўра, мана мен ўқимадим. Сен эса ўқидинг. Мартабанг кўз тегмасин ёмонмас. Энди, шу десанг бизни Шербек ҳам мактабни битирай деб қопди.\n— Хўш, нима қилиш керак? – дея сўроқлайди Нишон Саттор.\n-Бир томондан хотин, иккинчи томондан ўғилнинг ўзи ҳам ғингшийди, - дея гап бошлайди чўпон.\n-Нима деб ғингшийди? – яна сўроқлайди Нишон Саттор.\n-Ўқийман, дейди, жўра, лекин боланинг зеҳни ўткир. Қарашлари ҳам ўктам. Одам бўладиган сиёғи бор. Салгина тарбия керак. Шунга сен мадраса кўрган одамсан. Ўқишдан, юриш-туришидан хабардор бўлиб турсанг, деб турган жойим, - дейди чўпон.\n-Бўпти, ошно, сенинг нечта боланг бўлса ҳам ҳаммасига ёрдам қиламан. Хавотир олма. Шербекдан яхши шогирди чиқади. Ўзим ҳам уни кўзимнинг тагига олиб юрувдим. Мени ҳам бу ерга боғлаб қўйгани йўқ, - дейди муаллим.\n-Эй, ана энди тилимнинг учида турган гапни топдим. Болани сенга шогирдликка бераман. Энаси ҳам мақтади. Суриштирсам, ўқиши ёмон эмаскан, қолган амру-маъруфни ўзинг қиларсан, - дейди жўраси.\nНишон Саттор рози бўлади. Икки ошно офтобшувоқда баррахўрлик қилишади.\nШербек – шогирд. Нишон Саттор – устоз. Шогирд эса устознинг амрига мунтазир. Берилган топшириқларни бажаради. Тушунмаган жойларини сўрайди. Кўп нарсаларни ўрганди.\nШербекнинг мактабни тамомлаш дамлари яқинлашарди. Ўқиши яхши экан, тилла медал берамиз дейишди. «Берсанглар, бола олаверади-да,» деди отаси. Бу орада мактар директори Бердиқул Йўлдош чўпонникига келади. Болани осмону фалакка чиқариб мақтади. Унга Нишон Саттор ҳам жўр бўлди.\nЧўпоннинг хотини бу дамда бир лаганда димланган гўштни меҳмонларнинг олдига тортди. Чўпон тахмонидан яшириб қўйган ароғини опчиқди. Пиёлаларга сузилди. Биринчи бўлиб, Бердиқул Йўлдошга узатди. Олди. Иккинчисини Нишон Сатторга узатди. Олмади. «Анча бўлди, ташлаганман, маърака-мавридларда намоз ўқияпман, уят бўлади,» дея рад этди. Сўнг чўпон уни қистамади.\nБердиқул Йўлдош қўлида қадаҳ билан болага омад, чўпоннинг ўзига, оиласига тинчлик, зафар тилади. Кейин мезбон билан пиёлани тўқиштирди-да, бир ҳимо билан пиёладаги ароқни ичиб юборди. Афтини буруштириб лагандаги гўштдан бир парчасини оғзини қийшайтирганича ташлаб юборди. Гурунглашиб, шишадаги ароқ тугай деганида, Бердиқул Йўлдош чўпонга юзланиб:\n-Раззоқ ака, Шербек ўғлингиз яхши йигит. Бошқа фарзандларингиз ҳам яхши. Мактабнинг олди. Ҳамма уларни мақтайди. Бунинг учун сизга раҳмат. Бу ерга келишдан мақсад ака, ўғлингизга медал оббериш эди. Сиз бунга нима дейсиз ва қандай қарайсиз?\n-Қандай қарардим? Раҳмат ука, сиз бизни сийлабсиз, сизни худо зиёда қилсин. Мартабангиз бундан ҳам баланд бўлсин. Бу яхшилигингизни ўла-ўлгунимча унутмайман, ука, - дейди чўпон.\n-Ташаккур сизга, - дейди Бериқул Йўлдош чайналиброқ ва сўнг кўзлари бақрайтириб мезбонга юзланади.\nБечора уй эгаси ўзида йўқ хурсанд. Тахмондан яна бир шиша ароқ келтириб дастурхонга қўяди\n-Эй, раҳмат укалар. Бу эсдан чиқмайдиган яхшилик бўлди-да. Болам бечора буни эшитиб, хурсанд бўлади. Севинчим ичимга сиғмаяпти, - дейди чўпон.\n-Мен ҳам сени тушунаман, - дейди Нишон Саттор.\n-Буларнинг ҳаммаси сенинг шарофатинг билан. Сен болани тарбияламаганингда, уни тергаб суриштирмаганингда мана шундай хурсандчилик бўлмасди. Умрингдан барака топгин, ошно, - дейди чўпон.\n-Ака, сиз тушунмаяпсиз. Тилла медал бу жуда улуғ нарса. Ҳаммагаям насиб қилавермайди, - дейди Бердиқул Йўлдош.\n-Қизиқмисиз ука, сизниям, тилланиям, мана шу ошномниям дуппа-дуруст тушуниб турибман. Лекин бизнинг Шербекка шу нарсани лозим топганларингиздан бошим осмонга етди, - дейди чўпон.\nБердиқул Йўлдош бошқа гап очмайди. Иккинчи шишадаги ароқни ҳам то охиригача ичади.\nЧўпонни яна табриклайди. У хурсанд. Хайрлашув чоғида Бердиқул Йўлдош чўпонни бағрига босиб, юзларидан ўпиб олади. Нишон Саттор Бердиқул Йўлдошни ўзи билан бирга опкетади.\nМактабни битирар арафасида тилла медални Шербекка беришмайди. Кейинроқ маълум бўлишича, Бердиқул Йўлдош ўша медални Жониқул носчининг ўғлига бир эчкининг пулига бериб юборган экан.\nРаззоқ чўпон бундан хафа бўлмади. Фақатгина Бердиқулнинг онаси бетайинроқ эди, деб қўя қолди.\nШербек азим шаҳарга ўқишга келди. Ҳужжатларини топширди, имтиҳонлардан ҳам яхши баҳолар билан ўтди. Ўғил баҳонасида чўпон ҳам азим шаҳарга келди. Сайру саёҳат қилди. Сўнг ўғлини етаклаб қишлоққа қайтди.\nҚаддини ғоз тутиб уйга келди. Нишон Сатторни чақиртирди. Унга яхшилаб зиёфат берди. Дўппи, чопон, қийиқчани тугунчага солиб, унинг олдига қўйди. Раҳматлар эшитди. Кўпдан кўп дуо олди. Ва ўзи ҳам мезбонларни дуо қилди.\nРаззоқ чўпон ўғли Шербекни ўзи билан бирга азим шаҳарга опкелди. Бошдан оёқ кийинтирди. Талабалар ётоқхонасига жойлаштирди. Боласининг бўлажак домлалари билан ҳам танишди.\nБу даргоҳда ҳам Шербек яхши ўқиди. Бўлажак дўхтир – Шербек тез орада тилга тушди. Ўқишда ҳам, ишда ҳам фаол эди.\nШу ерда хатирчилик Маҳфират деган қиз билан танишди. Қиз эса ўзидан икки курс қўйида ўқирди. Аввал ўқишу сабоқдан сўнг эса ҳаёт ҳақида суҳбат қуришарди. Воқеалар тезроқ ривожланди. Ота-оналар икки томонни суриштириб, тезда тўйни бошлашди. Ёш оила аҳил яшаб юришди. Орада болалар туғилди. Иккаласи ҳам катта шаҳарда ишлай бошлади.\nБир куни эр хотинини излаб, тунги навбатчилик пайтида ишхонасига келади. Хотин эса жойида йўқ. Қайтиб кетади. Яна келади, яна ҳам йўқ. Ботиниб ва шубҳа аралаш ундан қайда юрганини сўрайди. Хотин эса овози қалтираб, «визов» бўлувди, дейди. Шербек гумонсирайди.\nОқибат у Маҳфиратни ишхонасидаги бир фелдшер йигит билан жиноят устида қўлга туширади. Иккаласини ҳам роса уради. Онадан туғилганига пушаймон қилдиради. Сўнг уйига келади-да, ўзига тегишли буюмларни жамодонга жойлаб, ишхонасига келади. Шу ерда бир муддат ётиб туради. Кейинчалик бир дўстиникига боради. Ва ўша жойда муқим яшайди.\nДўстининг хотини унинг ҳам ош-овқатини пишириб, кирларини ювиб қўярди. Шербек бу уйда бир йилдан яшагач, дўстининг хотини унга келин топади. Уйи бор, аммо боши очиқ. Ўқитувчи, бир марта оғзи куйган аёл экан...\nТанишади. Ўртада анча вақт ўтади. Борди-келди асносида иккови бир-бирига маъқул тушади. Мулла никоҳ ўқийди. Иш осон кўчди. Энди Шербек ўша муаллима аёл билан яшай бошлайди. Янги келин-куёвлар олис тунларгача ширин хаёллар суришарди. Ўртада ўғил кўришади. Унга Шербекнинг ўзи Паҳлавон дея исм қўяди. Чақалоқ икки яшар бўлганида муаллима аёлнинг феъли айнийди. Эрини уйга киритмайди.\nШербек кўч-кўронини олиб яна дўстиникига келади.\nМуҳокама қилишади. Муаллима аёлни ёзғиришади. Ҳаммаси бефойда.Тафсилот йўқ.Шарҳ ҳам йўқ.Гапу сўзлар, насиҳату маслаҳатлар абас...\nКейинчалик муаллима аёл бошқа эр тутади. Бу пайтда эса Шербек олтинчи марта уйланиб, ҳаттоки униси билан ҳам ажрашган бўлади.\nАна шундай кунларнинг бирида Шербек ўзининг аччиқ қисмати ҳақида ўксик кўнглида хўрсиниқ аралаш хаёл суради.\nУ нажот йўлини топишга интилади. Бироқ ўша йўлга қаердан боришни билмайди.\nБир куни онаси фолбинга боради. Шербекка фол очтиради... Сўнг ўғлининг олдига келади. Боласининг афтадаҳол, мискин, ғариблигидан хўрлиги келиб, йиғлайди. Ўғил онани тинчлантиради. Лекин она яна ўксиб-ўксиб йиғлайди.\nЭмишки, Шербек еттинчи марта уйланса бахти очилиб, омади чопаркан. Юлдузлар шуни башорат қилаётган экан.\nБироқ йигит бу гапларга ишонмайди. У янаям индамасдан туриб, онасининг сўзларига қулоқ тутарди...\n"http://kutubxona.nostritemporis.com/wiki//index.php?title=Shodiyor_Hazrat_Ismat._Omadi_kulmayotgan_odam_(hikoya)_/_Kiril&oldid=13843" dan olindi


ОАВ: Ака-ука Гупталар Ўзбекистонга сармоя киритишни режалаштирмоқда » Ўзбекистон янгиликлари – Zamin.uz\nОАВ: Ака-ука Гупталар Ўзбекистонга сармоя киритишни режалаштирмоқда\nЖанубий Африка Республикаси (ЖАР)да қонунларни бузиш ва маблағларни ўзлаштириш учун таъқиб этилаётган ака-ука Гупталар ҳозир инвестициялар учун янги майдонча изламоқда. Бу ҳақда Ҳиндистоннинг Business Television India (BTVI) телеканали хабар берди.\nАсли келиб чиқиши Саҳаранпур (Ҳиндистондаги шаҳар, Уттар-Прадеш штатида шу номдаги округ маъмурий маркази)дан бўлган ака-укалар бугунги кунда Дубайда яширинмоқда. BTVI хабарида айтилишича, улар Ҳиндистонда тиббий корхона очишди ва Ўзбекистонда университет очиш ниятида.\nГупталар оиласи - бой ҳинд оиласи бўлиб, ака-укалар биргаликда бизнес олиб боришади. Оила 1993 йилда Ҳиндистондан ЖАРга кўчиб ўтиб, у ерда Sahara Computers компаниясига асос солган.\nКейинчалик ака-ука Гупталар ушбу Африка мамлакатида кўмир конлари, муҳандислик компаниялари, оммавий ахборот воситалари, олмос шахталари, темир йўллари ва турли соҳаларда фаолият юритадиган бошқа компанияларни ўз ичига олган бизнес империясини яратди.\nТаъсир доираси ўсиб боргани сари тадбиркорлар нафақат молиявий қонунбузилишлар, балки ҳукумат ишларига аралашувда ҳам гумонлана бошланди. Охир-оқибат уларга қарши жиноят ишлари очилиб, ака-укалар мамлакатдан чиқиб кетишга мажбур бўлди.\nЯнгиликлар » Иқтисодиёт » ОАВ: Ака-ука Гупталар Ўзбекистонга сармоя киритишни режалаштирмоқда


Ўзбекистон яна иккита Talgo-250 тезюрар поездини сотиб олади\n11:21 14.05.2019 Ҳавола олиш\nШартнома доирасида қиймати 57,5 млн еврога иккита тезюрар Talgo-250 электропоезди, 4 та вагон, ҳамда уларнинг эҳтиёт қисмлари сотиб олинади.\nТОШКЕНТ, 14 май – Sputnik. Ўзбекистон яна иккита Talgo-250 тезюрар поездини харид қилади.\nБу Ўзбекистон Республикаси Вазирлар Маҳкамасининг “Иккита йўловчи ташувчи ва тўртта эконом-класс вагонли тезюрар Talgo-250 электропоездини сотиб олиш” лойиҳасини амалга ошириш чора-тадбирлари тўғрисида”ги тасдиқланган қарорида кўзда тутилган.\nҲужжат матнига кўра, “Ўзбекистон темир йўллари”АЖ Испаниянинг Patentes Talgo SLU компанияси билан шартнома имзолаган. Шартнома доирасида қиймати 57,5 млн еврога иккита тезюрар Talgo-250 электропоезди, 4 та вагон, ҳамда уларнинг эҳтиёт қисмлари сотиб олинади.\nИспания ҳукумати Испан компанияларининг корпоратив интернационаллаштириш Фонди томонидан 30 йил муддатга жами 57,5 миллион евро миқдорида кредит ажратилишини маъқуллаган. Кредитнинг 10 йили 0,05% ставкада имтиёзли давр ҳисобланади.\nТаъкидланишича, лойиҳа 2019−2021 йилларда амалга оширилиши кутилмоқда.\nЎзбекистоннинг лойиҳага қўшган ҳиссаси 15,43 млн. еврога тенг, шу жумладан 14,37 млн. евро солиқ ва божхона имтиёзлари шаклида, шунингдек “Ўзбекистон темир йўллари” АЖнинг ўз маблағлари ҳисобидан 1,06 миллион евро ажратилади.


Голландиянинг қайтиши. Улар қандай қилиб барчанинг бошини айлантириб ташлашди? / CHAMPIONAT.asia\n01:40Чемпионлар лигаси. Роналдунинг иккита голи "Реал"га ғалаба келтирди ва бошқа натижалар 263 00:32Роналду Раулга етиб олди 17 00:05Olamsport: Истомин рейтинги баланд теннисчини мағлуб этди, қизларимиз "Тошкент Опен"да шарманда бўлишди 7 23:27"Бавария" сафарда ПСЖга фақат ютқазган 8 23:05Озарбайжонда эртага тарихий ўйин бўлади 6 22:45"Манчестер Сити" ўз уйида 10та ўйиндан буён ютқазмаяпти 2 22:25"Реал" Дортмундда ҳеч қачон ғалаба қозона олмаган 25 22:05Погбанинг янги соч турмагини кўрдингизми? ФОТО 26 21:49"Милан" Карло Анчелотти ёки Антонио Контени ишга таклиф қилиши мумкин 5 21:21Шота Арвеладзе: "Менга ЎФФдан таклиф бўлгани йўқ" 47 21:20Александр Хомяков: "Пахтакор"да ижрочилар маҳорати юқори" 9 21:14"Эвертон" Неймар билан келиша олмаётган Эдинсон Каванини ўз сафига қўшиб олмоқчи 5 20:59Роббен: "Пуллар гол урмайди" 18 20:57Игорь Шквирин: "Очиқ футбол намойиш этганимизда, кўпроқ гол ўтказиб юборишимиз мумкин эди" 7 20:54Олий лига. "Машъал" иккинчи даврадаги илк мағлубиятини "Пахтакор"дан қабул қилди 42\n14 июн 12:38\nГолландиянинг қайтиши. Улар қандай қилиб барчанинг бошини айлантириб ташлашди?\nИспаниянинг муаммолари иккинчи таймдан олдин бошланганди.\nСалвадорда тропик ёмғир бошланганда, Дел Боске ёрдамчиси Тони Гранде мураббийлар ўриндиғига худди сувган тушган мушукдек эди. Бир соат ўтишга улгурмай, Дел Боске ва Гранде ўз футболчиларини овунтиришни бошлашганди.\n“Фонте-Нова” трибуналарида мухлислар Диего Коста машғулотда пайдо бўлиши биланоқ “бу-у-у-у-у” бақириқлари билан уни ҳақорат қила бошлашди. Ўйин вақтида бразилияликлар билан бирга ўтирган голландларга хуштакбозлик ёқиб қолди ва Диего Костанинг тўп билан ҳар бир ҳаракати хуштаклар ва бақириқлар остида қолди.\nАввалига испанларнинг тўпни Костага етказиб бериши осон бўлганди ва ҳужумчи ҳам тўп билан жарима майдончасига кира олаётганди. Собиқ бразилияликнинг атрофида Влаар ва Де Врей гирдикапалак эди, улар ўйин бошида зарбаларни қайтариб туришганди, кейинроқ Диего Коста - Де Врей тўқнашувида пенальти юзага келди. 1:1 ҳисобида жамоалар танаффусга йўл олишди.\nЖаҳон кубогида ва ниҳоят ҳакамларнинг аралашувисиз ўтган учрашув пайдо бўлди. Ҳакамлар хато қилишмади, лекин унданда ҳаяжонлироқ ишлар бўлди. Диего Костанинг йиқилишида ҳимоячининг яхшигина роли бор эди. Кўпчилик бу пеналтида ноҳақлик бўлди деб ҳисоблашганди, аммо иккинчи таймда ҳаммаси унутилди.\nГолдан-голга голландлар кучлироқ бўлиб бораётганга ўхшарди.\nГолландлар ақлдан озганди, янги қон билан ажойиб ўйин кўрсатишига ким ҳам шубҳа қилганди. Уларнинг ягона айби, доимо ўша ажойиб темпни ушлаб қолиша олмайди. Евро-2008да ЖЧ финалчилари Италия ва Франсияни додини берганди, чорак финалда эса юкларини кўтариб уйга қайтишган, ЖАРда финалгача чиқишган, Украинада эса ҳатто гуруҳдан чиқа олишмади.\nИкки йил олдин Роббен ҳамда ван Персига мос мутахассис Голландия терма жамоаси бош мураббийи этиб тайинланди. Бу мураббий ўзининг Амстердам жамоаси билан 20 йил олдин ЧЛ финалида “Милан”ни ер тишлатган. “Барселона” билан икки бора примерани ютган устоз, 2002 йили Голландияни ЖЧга олиб чиқа билмади. АЗнинг ўттиз йиллик тарихида илк бор ван Гал чемпионликни қўлга киритади. Мураббий “Бавария”ни топ клублар сафига қайтарганидан сўнг, кейинги мавсум жамоани тарк этади. Бу ақлли ва янада ақлли кўриндиган мураббий, жуда ҳам омадлилиги учун шундай кўринади.\nУмуман олганда, бу мураббий Роббен ва ван Перси учун.\nБиз ЖАРдаги жаҳон чемпионатида йўқ Голландия ўзига керакли темпни ушлаб олса, финалга чиқиш улар учун қийинчилик туғдирмайди. Ван Гал икки йил олдин жамоани янгилади ва жамоа ёшларининг юзи сифатида Кевин Стротманни танлади ва у 22 ёшида жамоа сардори бўлишга улгурди. Бу ҳаракатлар ван Галга мос. Стротман жароҳат олди, аммо у билан бўлган барча ёшлар ҳозир мундиалда.\n“Аякс”нинг сўнгги икки мавсумдаги энг яхшиларидан бири Дейли Блинд, икки ажойиб тўп ошириши билан ўйин тақдирини умуман бошқа тарафга буриб юборди.\nСтефан де Врей елкама-елка курашларда кўп ғалаба қозонади ва голни ҳам ҳудди шу тарзда урди.\nЎнг қанотда Янмат Хорди Албани шошилтириб қўяди, ўз жамоадошидан тўпни қабул қилаётган Касиляс 72-дақиқада катта хатога йўл қўяди.\nЯспер Силессен ҳисоб 0:1 бўлиб турганида Давид Силванинг айёрона зарбасини қайтаришга муваффақ бўлади.\nЎйинда 36 фоиз тўпга эгалик қилган Голландия терма жамоаси Европа чемпионларини 5:1 ҳисобида янчиб ташлашади. Энди тўпга эгалик қилиш борасидаги фикр мулоҳазалар бошқа тарафга ўзгариши аниқ. Голландлар ҳар доим ҳам бундай рухда бўлишмайди, аммо уларнинг жаҳлини чиқарсангиз атрофидаги барчани ютиб юборади. Голландлар доим ҳам бундай руҳда бўлишмайди, шунинг учун ҳам уларни кўриб зерикмайсиз.\nВан Перси ЖЧдан кейин “Манчестер Юнайтед”да қайси мураббий билан ишлаши ҳақида ҳозир эслашнинг ҳам кераги йўқ.\nsports.ru сайтидан Жасур Асланов таржимаси.


“Оқланишга уринаман ва Ўзбекистондаги бугунги имкониятни амалда синаб кўрамиз!” « Ўзбекистон Халқ Ҳаракати\n“Оқланишга уринаман ва Ўзбекистондаги бугунги имкониятни амалда синаб кўрамиз!”\n05 February 2018 - 0:19\n“Озодлик” радиосининг хабар беришича, 9 йилда қамоқ жазосини ўтаган ва муддатидан аввал озодликка чиққан инсон ҳуқуқлари фаоли, журналист Дилмурод Саййид Ўзбекистонда оқланиш учун бугун имконият бор, деб билишини айтмоқда.\n“Озодлик” радиосига берган эксклюзив интервьюсида, собиқ сиёсий маҳбус, озодликдаги илк иши – уни ҳимоя қилиш йўлида вафот этган онаси, рафиқаси ва қизининг қабрини зиёрат қилиш, сўнгра эса, ўзини оқлаш учун ҳаракат бошлаш бўлишини айтди.\n– Мен айбловни бўйнимга олмаганман, олмайман ҳам. Чунки мен жиноятчи эмасман! Шунинг учун оқловга ҳаракат қиламан. Ўзбекистонда бунга имконият бор ва амалий синаб кўрамиз, имконият қанчалик даражада эканини, – деди Дилмурод Сайиид.\nҚуйида журналист билан суҳбатни тинглашингиз мумкин:\nЎзбекистон Ички ишлар вазирлиги жазони ижро этиш Бош бошқармаси тизимидаги 64/51-сонли муассасада жазо муддатини ўтаётган Ўзбекистон инсон ҳуқуқлари “Эзгулик” жамияти Тошкент вилояти бўлими фаоли, журналист Дилмурод Саййид (Дилмурод Саидов) 3 февраль куни озодликка чиқарилди.\nБу ҳақда журналист Абдураҳмон Ташановнинг хабар қилишича, журналист Дилмурод Саидов жиноят ишлари бўйича Қарши тумани судининг ажрими билан муддатидан аввал қамоқдан чиқарилган.\n56 яшар журналист ва инсон ҳуқуқлари фаоли Дилмурод Саййид 2009 йилнинг 22 февралида товламачиликда айбланиб қўлга олинган.\nДимурод Саййид ва яна уч шахс Ўзбекистон Жиноят кодексининг товламачилик, ҳужжатларни сохталаштириш, қалбаки муҳрлар тайёрлаш, қалбаки имзолар қўйиш моддалари бўйича айбланиб, маҳкамага тортилган.\nСамарқанд вилоят Тойлоқ туман суди 2009 йилнинг 30 июль куни Дилмурод Саййидга 12,5 йиллик қамоқ жазоси тайинлаган. 2009 йилнинг 11 сентябрида туман аппеляция суди ҳукмни ўз кучида қолдирган.\nЎзбекистон Республикаси Олий Суди ҳам 2010 йил 10 август куни Самарқанд вилояти Тойлоқ туман суди чиқарган ҳукмни ўзгаришсиз қолдирган.\n2013 йилда Навоий шаҳридаги 64/36-сонли жазони ўташ муассасасида сақланаётган журналист ва ҳуқуқ фаоли Дилмурод Саййид Ўзбекистон инсон ҳуқуқлари “Эзгулик” жамияти Тошкент вилояти бўлими раиси Абдураҳмон Ташанов номига хат чиқарган ва унга нисбатан қийноқлар қўлланиллаётгани, шеър ва ҳикояларининг қўлёзмалари тортиб олинаётгани ҳақида ёзган эди.\nЎша йилнинг 6 мартида у соғлиғи жиддий ёмонлашгани сабаби билан Тошкентдаги 18-сонли махсуслаштирилган колония (Сангород)га ётқизилган эди. 2013 йилнинг кузида эса у Қарши шаҳридаги 49-сонли қамоқхонага кўчирилган. 3 ой муқаддам у билан кўришган укаси Обид Саидовга кўра, Дилмурод Саййиднинг аҳволи яхши ва қийноқ ёхуд тахқирлар ҳақида шикояти йўқ.\nҚўлга олингунига қадар у мустақил электрон нашрларда Ўзбекистондаги ижтимоий-иқтисодий вазиятни танқид қилувчи таҳлилий мақолалар чоп этган.\nДилмурод Саййид илк бор 2005 йилда Ўзбекистонда чоп этилган ва журналистнинг ўзи ишлаган “Адвокат” номли газетада “Йўқ ҳақидаги бадиҳа” номли мақоласини чоп эттирган эди. Шов-шувларга сабаб бўлган ўша мақоласидан сўнг журналист ҳукумат босимига учраган. Аввалига унинг ўзи ишдан бўшатилган, бироз ўтиб эса газета ҳам ёпилган эди.\nТақдир тақозоси билан 2009 йилнинг 5 ноябрида Навоийдаги қамоқхонада сақланаëтган турмуш ўртоғини кўриш учун йўлга чиққан Барно Жуманова ва 6 яшар қизчаси автоҳалокатга учраб, фожиа жойида ҳалок бўлган.\nШунингдек, журналист қамоқдалигида унинг ҳуқуқлари учун тинимсиз курашган кекса онаси ҳам оламдан ўтди.\nСиёсий маҳбус Дилмурод Саййиднинг онаси ва укаси\nЖурналист Дилмурод Саййидни ҳуқуқий ҳимоя қилган онаси Ҳамида Толипова 2014 йилнинг 11 октябрида 89 ёшида оламдан ўтган.


48 яшар Надир Салифов собиқ Совет Иттифоқи республикалари ҳудудидаги энг йирик криминал авторитет, деб кўрилган.\nТуркиянинг Анталия шаҳрида "Лоту Гули"лақаби билан танилган постсовет ҳудудидаги йирик криминал авторитетлардан бири Надир Салифов отиб ўлдирилди.\nТуркия матбуоти хабарларига кўра, 19 август куни Анталиянинг Бўғозкент мавзесидаги ресторанлардан бирида Лоту Гули билан овқатланган эркак тўппончаси билан унга қарата тўрт марта ўқ узган ва воқеа жойидан ғойиб бўлган.\nТуркиянинг "Sabah" нашрига кўра, полиция кўп ўтмай, Лоту Гули билан яқин алоқада бўлган Хан Ахмедлинский исмли озарбайжонлик яна бир авторитетни Анталия-Денизли йўлида қўлга олган.\nТурк полицияси Ахмедлинскийни Лоту Гулининг қотили сифатида гумонламоқда.\nОзодлик манбаларига кўра, яна тўрт нафар шахс Лоту Гули ўлимига алоқадорликда гумонланиб ҳибсга олинган.\nСўроқ қилинганлардан бири “Равшан Золотой”лақабли ўзбекистонлик авторитет Равшан Мухиддиновдир.\nТуркия полицияси Мухиддиновни 20 август ярим тунда Истанбулнинг “Белек Дузу” даҳасидаги вилласидан олиб кетган.\nПолиция бўлимида 7 соат ушлаб турилгач Равшан Мухиддинов қўйиб юборилган.\nОзодлик манбаларига кўра, Равшан Мухиддиновнинг қўлга олинишига қотилликдан бир неча соат аввал Хан Ахмедлинский тарафидан унга телефонда йўлланган видео сабабчи бўлган.\nЛоту Гули ўлимидан бир неча соат олдин Анталиядаги меҳмонхонада\nМеҳмонхонада Надир Салифов орқасидан олинган бу видео унинг қўриқчиси тарафидан буюритмачи қотил учун олингани таҳмин қилинмоқда.\nРавшан Мухиддинов (Равшан Золотой) Ғафур Раҳимовнинг жиянидир. Раҳимов ӯзи ҳам АҚШ ҳукумати томонидан "уюшган жиноят олами етакчиларидан бири" сифатида кӯрилади.\nЖорий йилнинг март ойида Озодлик Ғафур Раҳимов ва Равшан Золотой ўртасида келиб чиққан зиддиятлар ҳақида хабар берган эди.\nСўнгги йилларда у Туркияда яшаб келади.\nРавшан Мухиддинов (Равшан Золотой) Надир Салифов (Лоту Гули) билан.\nТергов давомида Хан Ахмедлинский қотилликдан икки кун олдин Истанбулда яна бир ўзбекистонлик авторитет Ахтам Cамарқандский лақабли Ахтам Ёқубов ва унинг одамлари билан кӯришгани ҳам ўртага чиққан.\nИкки йил аввал Озодлик Истанбулдаги Фотиҳ мавзесидаги Оқсаройда Кавказ ва Марказий Осиё мамлакатлари жиноий авторитетларининг йиғилиши бўлиб ўтгани, унга “Лоту Гули” лақабли Надир Салифов раислик қилгани ҳақда хабар берганди.\nЎша “Қонундаги ўғрилар” йиғилишида Марказий Осиё жиноят олами авторитетларидан бири ўзбекистонлик Ахтам Самаркандский лақабли Ахтам Ёқубовга "вор в законе" "унвони берилганди.\nЖиноят олами авторитетларининг ўша мажлисидан бир кун ўтиб Истанбул полициясининг уюшган жиноятчиликка қарши кураш бўлими ходимлари Надир Салифовни ҳибсга олганди.\nСалифов “қотилликка уриниш”, “гиёҳванд моддалар контрабандаси” ва “фирибгарлик” каби жиноятларни уюштириш гумони билан қўлга олингани ҳақда Туркиядаги "Hurriyet" нашри ҳам хабар берганди.\nКелиб чиқиши озарий бўлган Салифов 1972 йилда Грузияда туғилган. Ёшлигидан жиноий тўдаларга аралашиб қолган Надир ўтган асрнинг тўқсонинчи йиллари бошида 27 йилга қамалган, шундан 22 йилини ўтаб чиққан.\n2014 йилда озодликка чиққач Салифов Москвадаги учта йирик бозорни ҳамда пост Совет ҳудудидаги сабзовот савдосини назорат қилиб келган.\nТалончилик ва уюшган жиноятчилик айбловлари ортидан Надир 2017 йилда Туркияга қочган.\n2018 йилда турк полицияси уни мамлакатдан депортация қилди. Аммо, у кўп ўтмай яна Туркияга ноқонуний йўллар билан кириб келган.\nСалифов Россия ва Озарбайжонда халқаро қидирувда бўлган.


Олимлар «Жанубий Африка» штаммининг ўзига хос хусусияти ҳақида қўшимча маълумот берди - Bugun.uz\nОлимлар «Жанубий Африка» штаммининг ўзига хос хусусияти ҳақида қўшимча маълумот берди\n22:53 | 09-03-2021 58\nОлимлар Жанубий Африкада 2020 йил охирида аниқланган коронавируснинг янги штамми инсон ҳужайраларига осонроқ кириб бориш, тезроқ тарқалиш ва иммунитетга қарши тура олиш каби бир қатор ўзига хос хусусиятларга эга эканлигини маълум қилди. Бу ҳақда «Nature» журналида чоп этилган тадқиқот натижаларига асосланиб, «РИА Новости» хабар берди.\nМаълум қилинишича, тегишли тадқиқот Жанубий Африка, Бразилия, Буюк Британия, Германия ва АҚШ олимлари томонидан Дурбан шаҳридаги Квазулу-Натал университети профессори Тулио де Оливейра бошчилигида ўтказилган. Якуний натижалар «501Y.V2» штаммининг Шарқий Капда биринчи эпидемия тўлқини якунланиши биланоқ пайдо бўлганлигини кўрсатган. Дастлаб Нельсон Мандела кўрфази ҳудудида аниқланган штамм тезликда уч провинция – Шарқий ва Ғарбий Кап ҳамда Квазулу-Наталга тарқалган.\nОлимларнинг айтишича, изланиш давомида «501Y.V2»нинг бошқа штаммлардан фарқи инсон организмига осонроқ кириб бориши ҳамда иммунитет тизимидан қоча олишида намоён бўлган.\nТадқиқот давомида 2020 йил 5 март ва 10 декабрь кунлари орасида Жанубий Африкада тўпланган 2882 та SARS-CоV-2 геномини таҳлил қилинган. Штаммнинг бошоқли оқсилида саккизта мутация аниқланган. Бироқ улар ҳали тўлиқ ўрганилмаган.\nАввалроқ «Жанубий Африка» штаммининг кутилмаган хусусияти аниқлангани ҳақида хабар берилганди. Шунингдек, «AstraZeneca» вакцинаси коронавируснинг «Жанубий Африка» штаммига қарши кураш учун мослаштирилиши айтилган.


Россия президенти Владимир Путин руслар ва украинларнинг бирлиги, битта миллат экани ҳақида катта мақола ёзди. Россия етакчисининг мақоласи Кремль расмий сайтида рус ва украин тилларида эълон қилинди. Путин ҳар куни ҳам мақола ёзавермайди, шу сабаб сиёсатчининг материали кенг муҳокамаларга сабаб бўлди. Мутахассислар мақолани ҳижжалаб текшириб чиқишди. Баъзи илм кишиларининг фикрича, Путин мақолада «мактаб болаларига хос» тарихий хатога йўл қўйган. Хўш, Путиннинг мақоласида нималар ёзилган ўзи?\nПутин мақоланинг охирги қисмида оз эмас, кўп эмас нақ 8 марта қандайдир «анти-Россия» лойиҳаси ҳақида гапирган. Унинг фикрича, Ғарб Украинада мана шундай лойиҳани амалга оширишни бошлаган. BBC эндиликда Россия президенти машҳурлаштираётган «анти-Россия» ибораси муаллифи билан боғланиб, бу борадаги фикрлари билан қизиқди. Яна кўплаб тарихчилардан мақоладаги фактлар ҳақида сўради.\n«Қадамба қадам Украинани Россия ва Европа ўртасидаги чегарага айлантириш бош мақсад бўлган сиёсий ўйинга аралаштиришди. Украина – Россия эмас деган лойиҳа уларни ортиқ қаноатлантирмай қўйди ва янги – биз ҳеч қачон кўнмайдиган «анти-Россия» лойиҳаси керак бўлиб қолди», деган Путин. У Украинанинг иккинчи президенти Леонид Кучманинг «Украина – Россия эмас» китобига ишора қилгани сезилиб турибди.\nПутин айнан «анти-Россия» ибораси орқали мамлакат шарқидаги урушга таъриф берган. «Миллионлаб украиналиклар «анти-Россия» лойиҳасини рад этишди. Қримликлар ва севастополликлар ўзларининг тарихий қарорларини қабул қилишди. Мамлакат жануби-шарқидаги одамлар эса тинч йўл билан ўз позициясида туришни истади. Бироқ уларни болалари билан қўшиб террорчи ва айирмачига чиқаришди», деган Путин. Россия президенти Украина жануби-ғарбидаги уруш россиялик Игор Стрельков бошчилигидаги қуролли одамлар Славянск шаҳрини эгаллаб олганидан кейин бошланганини айтмаган.\n«Ғарблик «анти-Россия» лойиҳаси муаллифлари Украина сиёсатини президентлар, депутатлар, вазирлар ўзгарса ҳам, Россияга ёв қараш ва ундан алоҳидалик сиёсати ўзгармаслигини истамоқда. Бу лойиҳада суверен Украинага ва ҳақиқий мустақиллигини ҳимоя қилишга уринадиган сиёсий кучларга жой йўқ», деб ёзади Путин.\n«Анти-Россия» лойиҳаси қачон пайдо бўлган?\nБундай катта масштабдаги лойиҳа мавжудлиги ҳақида 2010 йил «Столетие.ру» сайтидаги «Грузияни ЖАР (Жанубий Африка Республикаси) фермерлари қутқаради» сарлавҳали мақолада эълон қилинади. Мақолада «анти-Россия» лойиҳасини Михаил Саакашвили амалга оширишга уринаётгани ҳақида айтилганди.\n2011 йил «ЭКСМО» нашриёти «Анти-Россия лойиҳаси» серияли туркум китобларни нашр қилди. Хусусан, «Деллас доктринаси амалда», «Збигнев Бжезинский: Россияни шахмат пиёдасига айлантириш» номли китоблар чоп этилади.\nБу лойиҳанинг «юқори даражада тан олиниши» 2012 йилда кузатилади. Украина Олий радасига уч марта сайланган депутат Владимир Марченко Regnum нашрида «Россия, Украина ва Беларусь бирдамлиги учун курашда алданган халқ томонда бўламан» сарлавҳали мақола эълон қилади. Мақолада хусусан шундай сўзлар бор эди: «2002 йилдан буён Украинадаги геосиёсий конфликтларда сотқин сиёсатчилар ва олигархларнинг қўли билан АҚШ ва НАТО «анти-Россия – Украина НАТО томон» лойиҳасини амалга ошира бошлади. Шундан буён мен ва партиямиз сиёсатчиларини ажратиб қўйиш, камситиш бошланди».\n2012 йил 2 октябрда «эстафета таёқчаси»ни фантастик ёзувчи Лев Варшинин олади. У ҳозирда «Роснефть» компанияси матбуот котиби сифатида ишлаётган Михаил Леонтьев бошчилигида чоп этиладиган «Однако» журналида «АҚШга ҳеч қанақа Украина эмас, анти-Россия керак» сарлавҳали мақола эълон қилади. Кейинчалик ёзувчи «анти-Россия» лойиҳаси ҳақида турли нашрларда ўнлаб чиқишлар қилади.\nРада депутати Владимир Марченко 10 йил олдин айтган гаплари Путин томонидан «маъқуллангани»дан хурсанд бўлгани аниқ. Ахир унинг фикри кимсан Путинники билан бир хил бўлди. Сиёсатчи Кремль ва Путинга ҳеч қандай алоқаси йўқлигини яна бир таъкидлаган ҳолда Россия президентининг мақоласи ҳақида шундай деди: «Бу унинг шахсий қараши. Ҳа, Путиннинг фикри мен ва партиямиз етакчиси Наталя Витренконинг хулосалари билан бир хил бўлди. Ташқаридаги Украинани колониялаштириш билан шуғулланувчиларнинг ғоявий режаси айнан «анти-Россия» эди. Путиннинг бу фикрларига қўшиламан, бу гапни ҳозир айтгани учун эмас, унинг фикрлари у ҳали ухлаб ётганида биз қилган хулосалар билан бир хил бўлгани учун».\nАйни дамда Испанияда яшаётган фантастик ёзувчи Лев Вершинин эса «анти-Россия» терминини айнан у ўйлаб топганини таъкидлайди. «Мен бу тушунчани айни ҳолатида ишлатган биринчи одамман. Ҳа, мен «анти-Россия» иборасини ўйлаб топдим, лекин унга муаллифлик даъво қилолмайман. Шунчаки ўз блогимда «Путиннинг олдида мен ким бўлибман? Шунчаки охирги 17-18 йилда оиламни айнан келажакда нима бўлишини тўғри тахмин қила олганим учун боқиб юрибман», деб ёзишим мумкин.\n«Ишонинг, «анти-Россия» лойиҳаси чиндан мавжуд. Уларнинг наздида давлат бўлмаган шунчаки Россия деган модул бор ва уни парчалаш учун қўлларидан келганини қилишмоқда. Бу ҳақда бир вақтда Бжезинский ёзган эди. Шўрлик Украина эса бу борада Россияга қарши болта сифатида ишлатилмоқда, холос», дейди ВВС билан суҳбатда Вершинин.\nКўпчилик бу ҳақда гап кетганда Бжезинскийнинг гапларини эслайди. Хўш, у ўзи нима деган эди? Мана бундай: «Россияда ёки империя ёки демократия бўлиши мумкин, аммо ҳеч қачон иккаласи бир вақтда бўлиши мумкин эмас. Украинасиз Россия империя бўлмай қолади. Аввалига сотиб олинган, кейин эса бўйсунувчи Украина билан империя бўлади-қолади», деган эди Збегнев Бжезинский 1994 йил «Аввало ҳамкорлик» мақоласида.\nЁзувчи Вершининнинг айтишича, «анти-Россия» иборасини Бжезинский ҳам эмас, ундан олдинроқ яшаган, Польшанинг Россия империяси тугаганидан кейинги биринчи етакчиси Юзеф Пилсудский ишлатган. Унгача эса 19 асрда яшаган польшалик этнограф Францишек Духинский ҳам бу иборага урғу берган. Дарвоқе, айнан шу инсон рус миллатининг келиб чиқиши осиёликларга бориб тақалиши ҳақида гапирган. Ёзувчига қолса, «анти-Россия» иборасини милоддан аввалги даврларга ҳам тақаб қўйиши ҳам ҳеч гап эмас, аммо у яхши ҳам 19 асрда тўхташга қарор қилган.\nВершинин 2002 йил ўз блогида ёзган гапларини бугунги кунда шахсан Путиннинг ўзи ривожлантирмоқда. «Бир вақтда польяклар ва кичик рус интеллегенцияси орасида рус ва украин миллатларининг алоҳида бўлгани ҳақида қарашлар пайдо бўлди. Ваҳоланки, уларда ҳеч қандай асос йўқ эди. Бу борадаги қарашлар ҳам ғалати: баъзилари руслар славян, украинлар эса славян эмас дейишса, бошқалар аксинча – украинлар ҳақиқий славян, руслар, «москваликлар» эса йўқ, дейишади. Бундай асоссиз фаразлардан сиёсий ўйинларда фойдаланишди. Масалан, 19 асрда Австрия-Венгрия ҳукумати бу гаплардан Польша миллий ҳаракатида фойдаланишган», деб ёзади Путин мақоласида.\nВершинин Путин 2021 йилга келиб эслаб қолган иборани 2002 йил ўз блогида ёзганини мақтаниб юрган вақтда 2013 йил июлида, Киевда инқилоб бошланишидан 3 ой, Қрим босиб олинишидан эса 8 ой аввал шундай конференция бўладики, унинг бўлганига 2021 йилда туриб ишониш жуда қийин.\nЎша конференцияда кимлар қатнашганига эътибор беринг: Украинанинг бўлажак президенти Петро Порошенко, Россия Либерал демократик партияси етакчиси Владимир Жириновский, Украина Коммунистик партияси етакчиси Петро Симоненко, ўша вақтда Россия Думаси спикери бўлган ва ҳозирда Россия Ташқи разведка хизмати раҳбари сифатида ишлаётган Сергей Наришкин, Владимир Путиннинг маслаҳатчиси Сергей Глазе, Россия Миграция хизмати раҳбари Константин Ромадановский ва Украинадаги «Антонов» авиазаводи бош конструктори Дмитрий Кива. Зўр таркиб, шундай эмасми?\nЎшанда сўзга чиққан Порошенко шундай деган эди: «Ноодатий нимадир айтмоқчи эмасман, шунчаки ташкилотчиларга бу ерда бир-биримизни эшита олиш имконини тақдим этишгани учун раҳмат айтаман. Учрашув мен 20 йил аввал тажриба ўтаган ва мен учун қадрдон бўлган Москва ташқи алоқалар олийгоҳида бўлаётгани алоҳида аҳамиятли. Рус дипломатияси кўп мамлакатлардаги бир нечта дипломатлар авлоди шаклланишида асос вазифасини ўтаган десам, муболаға бўлмайди».\nОдатда рус сиёсатида очиқча айтилмайдиган гапларни гапирувчи вазифасидаги Жириновский бугун Путин илгари сураётган ғояларни бошқачароқ, дангал қилиб айтганди: «Ҳамма миллатлараро алоқалар қуйидаги жиҳатларга асосланади: ҳудуд, иқтисодиёт, тил. Ва ҳудудни ажратиш шарт эмас. Собиқ иттифоқ совға қилган Донбасс, Қрим, Черновци, Карпат ортининг Украинага умуман алоқаси йўқ. Карпат орти ёки Венгрия, ёки Карпат орти Русига тегишли. Украинанинг умуман бу ерларга алоқаси йўқ».\nЎшанда сўзга чиққан Виктор Янукович давридаги Украина таълим вазири Дмитрий Табачник шундай деганди: «Украинани Россияга қарши лойиҳа сифатида ишлатиш доим оғир оқибатларга олиб келган. Яқиндагина Тимошенко ва Юшченконинг «зарғалдоқ режими» худди шу ишни «анти-Россия» лойиҳаси доирасида амалга оширишга уринди».\nШундан буён «анти-Россия» лойиҳаси рус нашрларида роса айланди. Кремль расмий сайтида эълон қилиниши эса иборани тарихий ҳақиқатга айлантира олгани йўқ. Ҳозирча, албатта.\nПутин мақоласида Украина номи тарихий окраина (шаҳар чеккаси, олис ҳудуд маъносида) сўзидан олинганини айтган. Ҳозирги Украина давлатини эса Путин «советлар даврининг фарзанди» деб атаган. У Украинадан чиққан Хрушчев ва Брежнев ўз вақтида СССРни бошқарганини эслатган. Шунингдек, Путин болшевиклар чегараларни бўлаётганда тантилик қилиб Украинага кўп ҳудудларни бериб юборишгани, «Россия талангани»ни айтган.\nПутиннинг фикрича, СССР тарқалаётган вақтда унинг Санкт-Петербург мэриясидаги хўжайини Анатолий Собчак айгани каби «Нима билан келган бўлсангиз, шу билан кетинг» сиёсатини қўллаш керак бўлган.\nПутиннинг мақоласи Кремль расмий сайтида рус ва украин тилларида эълон қилингани Украинанинг ижодкор президенти Владимир Зеленскийни беэътибор қолдирмади: «Путин украин тилида мақола ёзибдими, демак биз ҳаммасини тўғри қиляпмиз. Унинг тил ўрганишга вақт топиб, мен билан учрашишга вақт топмаётгани ғалати. Қизиқ, бу урушдаги ғалаба ҳақида гапирилганда эсланмаймиз, лекин бошқа ҳолатларда дўст миллат эканимиз эсларига тушиб қолади. Русчасига айтганда бу дўстона иш эмас», деган Украина етакчиси.\n«Украинлар ва руслар – битта миллат»\nКиевнинг 1835 йилдаги кўриниши\nПутин миллатлар бирлиги ҳақида шундай деган: «Руслар, украинлар, беларуслар – Қадимги Рус авлодлари. Славянлар ва атрофдаги бошқа қабилалар катта ҳудудда – Ладог, Новгород, Псковдан Киев ва Черниговгача битта тилда (бу тилни ҳозирда қадимги рус тили деймиз) хўжалик алоқаларида, Рюрикович сулоласи князлигида бирлашган».\nТарихчи: «Путин мактаб боласига хос хато қилган»\nТарихчи Константин Ерусалимскийнинг айтишича, Путин славянларни эътиқод ва тил борасида бирлаштириш орқали жиддий тарихий хатога йўл қўйган. Тарихчи фикрини қуйидагича изоҳлайди.\n«Путиннинг фикрича, Қадимий Рус барча славян ва бошқа қабилаларни бирлаштирган. Бироқ Рюриковичлар ҳукумати барча славян қабилаларини ҳам бирлаштира олмаган. Шунингдек, Путин айтган «бошқа қабилалар» улар билан герман, турк, фин, балтика, семит ва бошқа тилларда гаплашган. Албатта, Путин учун тил бирлиги муҳим бўлиши мумкин, аммо у айтган ерлардаги славянлар ҳам бошқа-бошқа рус тилларида гаплашиб, ёзишган.\nПутин барча славянлар гўёки битта православ эътиқодида бирлашганини айтган. Унинг фикрича, насронийлик ва Авлиё Владимирнинг эътиқодий танлови украин ва русларнинг бирлигидан дарак беради. Мақола муаллифи украинлар ва руслар битта эътиқодда бирлашишини жуда хоҳлаган, лекин бу навбатдаги абсурд. Украина ва Россиянинг аксар қисмида насронийлик 18-19 асрдаёқ асосий конфессия бўлмай қолган. Рус насронийлигида ҳам, православликда ҳам кейинчалик бўлинишлар кузатилди», деб ёзади тарихчи.\nТарих фанлари доктори Андрей Зубовнинг фикрича, 14 асрдаёқ буюкруслар, украинлар ва беларуслар алоҳида миллат сифатида ажрала бошлаган. Олтин Ўрда таъсирида қолган шарқий Русда ўшандаёқ қадриятлар, яшаш тарзи ўзгача, ғарбий қисмида эса ўзгача бўлган. «Европа ренессанси албатта, жаннат бўлмаган, бироқ Олтин Ўрда таъсирида яшашдан яхшироқ бўлган. Шу сабаб Украина ва Беларусь қадриятларига кўра ғарбга мойилроқ бўла бошлаган», дейди тарихчи.\nПрофессор Юрий Шапалов Путиннинг мақоласидаги гаплар Украина ва Россия бирлашганининг 300 йиллиги арафасида эсланганига эътибор қаратган: «Бу тезислар ўз вақтида компартия аъзоларининг ҳам калит сўзлари бўларди. Ҳақиқий профессионаллар бундай гапларга жиддий танқидий кўз билан қарашади. Путин ва атрофидагилар эса табиийки улардан ўз мақсадлари йўлида фойдаланишади. Уларнинг мақсади эса аниқ – янги бирлашиш».\nТарихчи Юрий Шапалов мақоладаги Хрушчев ва Брежнев ҳақидаги гапларни ҳам сафсата деб атаган. Унинг фикрича, бу икки сиёсатчининг миллати рус бўлмаганида бундай лавозимга эришмаган бўларди. Шунчаки, уларнинг фаолияти Украина билан боғлиқ бўлган, дейди тарихчи.\nТарихчи Александр Алферов бу борада фикрларини кескин оҳангда билдирган: «Бу этикадан асар ҳам бўлмаган ифлос манипуляция. Украина болшевиклар босқинига қадар 1919-20 йилгача СССРдан чиққан вақтига қараганда 200 минг квадрат километр каттароқ ерга эга бўлган. Белгород, Куршиннинг ғарбий қисми, Воронеж, Белгородшини Украинаники бўлган. Қрим ҳам Украинаники эди. Биз СССР таркибига кирмадик, болшевиклар бостириб кириб мустақил Украина давлатини эгаллашди ва ҳудудини бўлиб ташлашди».


Мухолифат ва ҳукумат тезда музокара бошламаса¸ Қирғизистондаги вазият издан чиқиши мумкин\nҚирғизистон жанубида вазият кескинлашиб бормоқда. Жалолобод¸ Талас ва Ўшда мухолифат тарафдорлари якшанба куни хавфсизлик кучлари билан айрим тўқнашувлардан сўнг¸ маъмурий биноларни қайта қўлга олдилар¸ ўн минглаб одам кўчаларга чиқди.\nНамойишчилар сайлов натижалари бекор қилиниб¸янги сайловлар эълон этилиши ва президент Ақаевнинг истеъфога чиқишини талаб қилишмоқда. Ўшдаги мухбиримизнинг билдиришича¸ намойишчилар ҳарбий ва милиция қўшимча кучларининг вилоятга келиши олдини олиш мақсадида¸ Жалолобод ва Ўш аэропортини қўлга олганлар. Шунингдек¸ Бишкекдан келган махсус Қалқон гуруҳи десантчилари ҳам гаровга олинган.\nМухбиримизга кўра¸ Ўш халқ кенгаши деб аталаëтган ташкилот раҳбари Анвар Ортиқов¸ вилоятдаги барча расмийларни йиғиб¸ мажлис ўтказган ва уларнинг ҳукумат ëки мухолифат тарафида эканларини сўраган. Аксарият мухолифат томонида эканини билдирган.\nБўҳронларни ўрганиш халқаро гуруҳининг маркази Ўшда жойлашган Марказий Осиë дастури раҳбари Дэвид Луис¸ гарчи Қирғизистонда рангли инқилоблар эҳтимоли ҳақида олдиндан кўп гапирилган бўлса ҳам¸ воқеалар кутилмаган тарзда ривожланиб кетиши хусусида ташвиш билдирди.\n”Буни бутунлай кутилмаган деб бўлмайди.Сайлов натижалари сохталаштирилса¸ тўполон ва тартибсизлик чиқиши мумкин¸ деган огоҳлантиришлар кўп бўлган эди. Аммо ҳозир вазият жуда қалтис ва у осонликча назоратдан чиқиб кетиши мумкин”¸ - деди Луис.\nМарказий Осиëда инқилоб эҳтимоли Қирғизистонда энг кучли¸ деган тахминлар кўпдан билдирилаëтган эди. Аммо таҳлилчи фикрича¸ Қирғизистон жанубида кечаëтган ҳозирги жараëнларни Украина ва Грузиядаги воқеаларга қиëслаш бир оз мушкул.\n”Инқилоб дейиш учун¸ ҳозирча сиëсий раҳбарлик етишмаяпти. Ҳозирча вазиятни ўзи биров назорат қилиб-қилмаëтганини тушуниб бўлмаяпти. Ҳукумат назорат қилмаëтгани аниқ¸ аммо мухолифатда ҳам назорат тизгини йўқ. Воқеалар ривожи таҳликали ва жараëн бутунлай назорат қилиб бўлмас ҳолга етиши мумкин”¸ - дейди мустақил таҳлилчи.\nЎш¸ асосан ўзбеклар яшовчи минтақа ва бу ерда бирор фитна ва провокация бўлса¸ у миллатлараро низо қўзғашни мақсад қилиши мумкин¸ деган хавотирлар бор. Давид Луисга кўра¸ ҳозирча бундай хавотирларни қўлловчи ҳаракатлар кузатилмаган.\n”Ҳозирча миллий низога элтиши мумкин ҳаракатлар кўринмади. Аммо эҳтимоли мавжуд хатарлардан асосийси¸ айнан шу. Ҳозирча ҳукумат музокараларга ҳозир эмас. Бундай вазиятда президентнинг ўзидан ташаббус чиқиши керак¸аммо ҳозирча Ақаевдан аниқ бир таклиф чиқмади. Айни шу соатларда нимадир қилинмаса¸ эрта-индин кеч бўлиши мумкин”¸ - дейди Бўҳронларни ўрганиш халқаро гуруҳининг маркази Ўшда жойлашган Марказий Осиë дастури директори Дэвид Луис.\nТаҳлилчи Ақаев ҳукуматининг музокараларга тайëр эмаслиги айтди. Мухолифат етакчиларидан бири¸ собиқ бош вазир Қурманбек Бакиев ҳам душанба куни Ақаев ҳукуматини ҳозирги қалтис вазиятда томошабин бўлиб туриб¸ музокара фурсатини ўтказиб юбораëтганликда айблади.\n"Ҳукуматнинг ҳозирги вазиятни назоратга солиш мақсадида мухолифат тугул¸ ҳатто халқаро ташкилотлар билан ҳам гаплашгиси йўқ. Улар вазиятнинг шундай давом этишидан манфаатдор. Ҳукуматдагилар тартибсизликларнинг янада кўпайишини кутиб ўтиришибди. Бошқа нима дейиш мумкин бу жимлик ҳақида!"¸ - деди Бакиев жумладан.\nБакиев музокараларни талаб қилаëтган бир пайтда¸ мухолифатнинг яна бир раҳбари¸ Ота юрт ҳаракати етакчиси Роза Отунбоева¸ сўзлашувга ҳожат йўқ¸ дея баëнот берди.\n"Музокарада гаплашадиган гап йўқ бизда.Биз президент истеъфосини талаб қилаяпмиз ва талабимиз бажарилишини кутаяпмиз"¸ - деди Отунбоева. Эслатиб ўтиш жоиз¸ Жалолобод вилояти ҳозирда Бакиев¸ Ўш эса Отунбоева тарафдорлари қўлида.\nПрезидент маъмурияти бошлиғи ўринбосари Болот Жанузоқов¸ маъмурият музокарага тайëр¸ аммо мухолифат бундай сўзлашувга лойиқ эмас¸ деган мазмунда гапирди душанба куни.\n"Президент Ақаев¸бош вазир¸бош вазир ўринбосари ҳам музокарага тайëр. Ҳамма тайëр. Аммо сўзлашув ўтказиш учун партиялар тегишли шароит яратишлари керак. Агар улар ҳамма ëқни бузиб¸ ўт қўйиб юрган бўлса¸ улар билан ким сўзлашади! Музокара бошланиши учун бундай ҳаракатлар тўхтатилиши шарт"¸ - деди Жанузоқов.\nБакиев фикрича¸ музокараларни рад этиш билан ҳукумат провокацияларга замин ҳозирламоқда.\n"Ҳозир¸ биламанки ҳукуматдагилар қандайдир провакация¸ фитна уюштиришни ўйлаб турибди. Улар¸ Худо сақласин¸ бир катта қон тўкилишига сабаб бўладиган фитна уюштирадилар-да¸ҳамма айбни мухолифатга тўнкайдилар. Тепада ўтирганларнинг бундан бошқа нарсага ақли етмайди¸ деб қўрқаман"¸ - деди Бакиев.\nЖанубдаги намойишлар бошланиб¸ Жалолобод¸ Талас¸ Ўш ва Боткентдаги кескинлик кучайгандан сўнг президент Ақаев жамоатчилик кўзидан ғойиб бўлди. Аксарият¸ Ақаев Москвага ë қочиб кетди¸ ëки маслаҳат олгани кетди¸ деган фикрда эди. Душанбе куни президент матбуот хизмати тарқатган хабарга кўра¸ Ақаев Бишкекда ва у 21 март куни Марказий сайлов комиссияси раиси Иманбаев ва Олий суд раиси Усмоновлар билан учрашиб¸ уларга сайлов натижалари қалбакилаштирилгани ҳақидаги аризаларни зудлик билан ўрганиб¸ тегишли қарор чиқаришни буюрган. Ақаевнинг сешанба куни телевидение орқали халққа мурожаат қилиши кутилмоқда.


Тошкентда «Spark» ЙХҲБ инспекторини уриб юборди (видео)\nТошкентда «Spark» ЙХҲБ инспекторини уриб юборди...\n02.06.2018 22:01 0 114\n31 май куни кечаси Тошкент чорраҳаларининг бирида ЙХҲБ инспекторини автомашина уриб юборган. Маълум бўлишича, ушбу воқеа Навоий кўчасида содир бўлган. Бу ҳақда «Repost.uz» сайти хабар берди.\nВидеодан кўриниб турибдики, инспектор пиёдалар ўтиш жойидан светофорнинг огоҳлантирувчи чироқлари ёниб-ўчаётган пайтда ўтишга ҳаракат қилган. Қаторда турган автомашиналардан бири эса, унга ёнган яшил чироқда ўтишга ҳаракат қилиб, инспекторни кўрмай уриб юборган.\nМаълум қилинишича, инспектор ҳодиса оқибатида кичик жароҳатлар олган ва унинг ҳаёти хавф остида эмас.\nАвто 30/07, 18:20\n9 ёшли қизини автомобиль ойнасига ўтқизиб «сайр» қилдирган онага жарима солинди\nҲодиса 04/07, 16:15\nЖамият 23/05, 15:04


Мишел Платини УЕФА ФИФАдаги ўзгаришлар учун ҳаракатни қўллаб-қувватлаганидан фахрланишини айтди\n07:14 / 30.05.2015\nУЕФА президенти Мишель Платини Йозеф Блаттернинг ФИФА президенти лавозимига қайта сайланганига изоҳ бериб ўтди.\n“Мен УЕФА ФИФАдаги ўзгаришларга ҳаракатни ҳимоя қилгани ва қўллаб-қувватлагани учун фахрланаман. Ўзгаришлар, менинг фикримча, агар ташкилот ўз обрўсини қайтиб олмоқчи бўлса, жуда зарур. Мен ўз дўстим шаҳзода Алини унинг ажойиб сайлов кампанияси билан табриклайман ва фурсатдан фойдаланиб, унинг номзодини қўллаб-қувватлаган барча миллий футбол уюшмаларига миннатдорчилик билдираман”, деб айтди Платини.\nФИФАнинг амалдаги президенти 29 майда бўлиб ўтган сайлов натижаларига кўра, яна тўрт йилга ўз лавозимини сақлаб қолди. Унинг ягона рақиби Иордания шаҳзодаси Али ибн ал-Ҳусайн сайловнинг 2-босқичида иштирок этишдан бош тортди.\nСайловнинг 1-босқичида Блаттер 133та овоз, ал-Ҳусайн 72та овоз тўплади. Яна учта бюллетень ҳақиқий эмас деб топилган.\nБлаттер ФИФАга 1998 йилдан бери бошчилик қилиб келади. Блаттернинг янги муддати унинг 5-муддати бўлади.\nФИФА бош котиби овоз беришдан кейин 2018 йилги Жаҳон чемпионати Россияда бўлиб ўтишини таъкидлаб ўтди.


ГИДРОТЕХНИК ТУННЕЛ | Power Asian Energy Groups\nЕр қобиғида жойлашган, ёпиқ кўндаланг кесимли, қазиш ишлари ер остида олиб бориладиган сув элтувчи иншоот гидротехник туннел деб аталади.\nКанал трассаси жуда баланд ва тик тўсиқларга дуч келган вақтда, шу тўсиқни ёриб ўтиш мақсадга мувофиқ бўлмаса ёки техник ҳамда иқтисодий шароитларга кўра афзал бўлмаса, у ерни тешишга, яъни туннел қуришга тўғри келади, хабар беради uzgidro.uz.\nОқимнинг гидравлик режими бўйича гидротехник туннеллар босимли ва босимсиз бўлади.\nГидротехник туннеллар вазифасига кўра: энергетик, ирригация ва яйловларга сув чиқариш, ичимлик суви билан таъминлаш ва канализация, кема ва ёғоч ўтказувчи, сув ташлаш, қурилиш туннелларига бўлинади.\nЎқларнинг жойлашуви ва тоғ массасини ишлаб чиқаришга кўра гидротехник туннелларнинг қуйидаги турлари мавжуд:\n1) ўқлари горизонтал ёки бир оз қия жойлашган асосий тунеллар;\n2) унча катта бўлмаган ёрдамчи туннеллар-штолнялар;\n3) қисқа туннеллар, йўлаклар, асосий туннелга бориш ва иш қуролларини ташиш учун хизмат қиладиган туннеллар-шреклар;\n4) ўқлари тик ёки бир оз оғма туннеллар-шахталар.\nЧуқурлик бўйича жойлашувига кўра туннеллар майда (100 м гача); ўрта (100…500 м) ва чуқур (500 м дан юқори) бўлади. Узунлиги бўйича туннеллар қисқа (1 км гача), ўрта (1…5 км) ва узун (5 км дан ортиқ) бўлади.\nТуннел тури ва конструкцияси муҳандис-геологик, қурилиш, фойдаланиш, гидрогеологик ва бошқа шароитларни ҳисобга олган ҳолда қабул қилинади. Иншоот қуриладиган ернинг геологияси унинг трассасини танлашга, қурилиш иш шароити ва муддатига, туннел қопламалари турини танлашга, унинг мустаҳкамлигига, иқтисодий жиҳатдан қиммат ёки арзон бўлишига таъсир қилади.\nТуннел трассаси тоғ жинсларининг юмшоқ қатламларидан ёки йирик тектоник бузилган зоналардан ўтмаслиги керак. Туннел трассасида жойлашган тоғ жинсларининг тури, характери ва уларнинг ҳолати, ер ости сувларининг интенсивлиги ва кимёвий таркиби, ер ости сувларининг ҳарорати, зилзила рўй бериши ва газ чиқиб, хавф туғдириши каби қатор масалаларни ҳам тадқиқот ишларида ҳал қилишга тўғри келади. Туннел трассаси тўғри чизиқ бўйлаб, энг қисқа масофада ўтиши керак.\nГеологик тузилиши ва ишлаш шароити ноқулай бўлган жойларда туннел трассасини айлантириб ўтишга (қийшиқроқ ўтказишга) тўғри келади. Туннелни қийшиқроқ ўтишининг мақсадга мувофиқлиги ҳам техник-иқтисодий ҳисобларга мувофиқ асосланган бўлиши шарт.


1442 йил 16 рабиъус сони | 2020 йил 01 декабрь, сешанба Тонг-06:43 | Қуёш-08:03 | Пешин-12:45 | Аср-15:47 | Шом-17:28 | Ҳуфтон-18:48\nТонг-06:43 | Қуёш-08:03 | Пешин-12:45 | Аср-15:47 | Шом-17:28 | Ҳуфтон-18:48\n01:13 / 14.02.2019 562\nДўстлик ва садокат хакида\nДўстлик ва садокат тушунчалари бир-бирига маънодош ва бир – бирига чамбарчас боғлик бўлган сўзлардир. Тўғрироғи, садоқат бу – дўстлик дегани, дўстлик эса садоқат демакдир. Зеро, араб тилидан кириб келган садоқат сўзи дўстлик маъносини ифода қилади. Чунки, ҳакикий дўст садоқатли бўлади. Содиқ дўст деган сўз ҳам шундан келиб чиққан. Садоқат – дўстлик киши учун насиб қилиши мумкин бўлган неъматларнинг энг яхшиларидан биридир, деб айтсак хато қилмаган бўламиз. Бу неъматни факат хақиқий дўсти бор одамгина тўлаконли ҳис қила олади.\nСадоқат – дўстлик сидқ сўзидан олинган. “Сидқ” эса ротгўйлик, самимият ва вафодорликни англатади. Зеро, дўст дўстига нисбатан ростгўй, самимий ва вафодор бўлади.\nДўстлик тушунчасининг мазмун моҳияти ҳакида донишманд кишилар, олиму фозиллар томонидан кўплаб сўзлар айтилган бўлиб, уларнинг баъзиларини сиз азизлар билан баҳам кўрамиз.\n– Дўстликшундай бир дарахтдирки, уруги вафо, шохлари умид, япроклари саодатдир.\n– Дўстлик бир шахардирки, калити вафо, ахолиси эса вафодорлардир.\n– Дўстлик усиз инсон яшай олмайдиган куч-кувват манбаидир.\n– Дўстлик икки шахснинг гуёки бир шахс сифатида бирлашиб кетиши ва ягона фикрни узида ташимогидир.\n– Дўстлик у оркали киши уз дардини чикариб юбориб, енгил нафас оладиган бир туйнукдир.\n–Дўстлик узга учун уз манфаатларини курбон килиш, фидокор булиш хамда худбинлик иллатидан озод булишдир.\nДўстлик ва садокат вафодорлик ва фидокорлик тушунчаларига туташ булган туйгудир. Хиёнат унга буткул бегона. Хакикий дуст дустига хечкачон хиёнатда булмайди.\nДўстлик, якин кишининг хиёнати жуда огир ва аламли булади. Уни калбдан буткул учириб юбориш мушкул. Дуст томонидан етказилган кичик азият хам зохирдан кичик булиб курингани билан аслида катта булиб, калбда чукур жарохат колдиради. Чунки, дусттан жафонинг каттаси хам, кичиги хам кутилмайди. Наинки жафо, балки, кандайдир эътиборсизлик, бемехрлик хам дуст билинувчи кишидан содир булиши кунгилга огир ботади. Донишмандлардан бири шунга ишора килиб: “душманларим тош отди, парво килмадим. Дустларим отган гулдан бошим ёрилди”, деган экан. Демак, инсон узига якин булмаган, дўст ҳисобламаган одамлардан етадиган азиятларга улар ҳарчанд катта ва оғир булмасин, бардош бериши мумкин. Аммо, дуст деб билган инсондан содир буладиган кичик азиятни узига каттик олар экан.\nДўст, ога – ини шуниси билан хам дустки, у дустининг ахволини айтмаса хам сезади, унинг эхтиёжини уз эхтиёжидан устун куяди. Дустининг дарди билан уз дардидан кура купрок огрийди. Унинг ташвиши билан яшайди. Хакикий дўстлик куёш ботиши каби гойиб булмайди, корнинг эришидек эриб кетмайди. У хечкачон улмайди. Илло, калбдаги мухаббат улсагина улиши мумкин. Дўстлик бу иймон аломати. У виждонни маскан тутади, хеч кандай мезонда улчанмайди. Уни моддий киймат билан бахолаш мумкин эмас.\nХакикий дуст бирор утиришга келиб колсангиз, дарров сизга жой беради. Куришганда биринчи булиб салом беради. Мабодо, ишингиз тушса кувонч ва шодлик билан хожатингизни раво килиш йулида елиб-югуради. У узига яхши курган нарсасини сизга хам яхши куради. Хатто сизни узидан устун куяди. Доим сизга яхшиликни раво куради. Хакикий дуст бирор моддий ёки маънавий манфаатни кузламаган холда сизни Аллох учун яхши куради. У хаётингиз тукин-сочинлигида хам, машаккатли пайтида хам, шодликда хам, кайгуда хам, кенгчилигу торчиликда хам ёнингизда туради. Хакикий дуст айбингни курса, танхоликда насихат килади. Яхши ишингизни устидан чикса, шижоатлантиради. Эзгу ишларни амалга оширишингизда кумакчи булади. Чин дуст сиз хакингизда доимо яхши фикрда булади. Бордию унга нисбатан хатоликка йул куйсангиз хам бунинг учун узр топади. Кечириб кетади.\nОна замин факат маълум мавсумлардагина мева берса, дустлик меваси хар лахзада терилади. Хакимлардан бири дустликни шамсияга (зонтик) менгзатади. Ёмгир кучайган сари соябонга эхтиёж ортганидек, мусибат ва мушкилот ёмгирлари бошингиз узра шиддатли тус олгани сари дустлик шамсиясига хам эхтиёжингиз кучаяверади. “Ёмгир”дан соябон булмаган дуст дуст эмас. У шунчаки, таниш -билишлардан биридир.\nХакикий дуст шундай кишики, у билан бирга булсангиз, худди ёлгиз холда булганингиздек узингизни бетакаллуф тутасиз. У кайсидир камчилигингиз туфайли сиздан юз угириб кетмайди. Йигингиз учун йиглайди, шодлигингиз учун кувнайди. Узрингизни кабул килади, хатоингизни кечиради ва йуклигингизда хам сизга вафодорликни саклайди, кам – кустингизни тулдиради.\nЭхтимол, хаётингиз давомида шундай дустни учратарсиз, эхтимол учратмассиз. Аммо дунё бундай кишилардан холи эмас. Имом Шофеий (р.х): “агар дунёда содик дуст булмаса, бундай дунёга алвидо булсин!”, деган эдилар. Расулуллох (соллаллоху алайхи ва саллам) муборак бир хадисларида “мумин киши дуст булади ва дуст килинади. На дуст буладиган, на дуст килинадиган инсонда яхшилик йук!”, деганлар (Имом Ахмад ва Баззор ривояти).\nДинимиз дустлик дини. Унда худбинлик кораланади. Аксинча, узгалар манфаатини уз манфаатидан устун куйиш каби олийжаноб хислатлар таргиб ва тараннум этилади. Оламларга рахмат булиб келган Пайгамбаримиз Мухаммад алайхиссаломнинг хаёт йулларига ва У зотнинг сахобалари хаётига назар солар эканмиз, куз унгимизда дустлик тушунчаси узининг бор – буйи билан гавдаланади.\nСаййидимиз Мухаммад (соллаллоху алайхи ва саллам)нинг йигирма уч йиллик пайгамбарлик хаётлари мобайнида дунёдаги мазкур тушунча кайта жонланди, барк уриб яшнади ва оламни гузалликка буркади, десак айни хакикатни айтган буламиз. Ёри Гор деб ном олган Абу Бакр Сиддикнинг уз дустига курсатган мисли курилмаган жонфидоликлари, бир умр азон айтиб одамларни хушнуд килиб келган Билолнинг дусти вафотидан сунг азон айтолмай колиши, хатто дустининг шахридан узокларга кетиб колиши ва бошка куплаб муъжизавор, акл бовар килмас даражадаги садокат намуналари нимадан далолат беради?! Дустликдан эмасми?!\nДонишмандлардан бири айтади: “менинг кузларим учун дустларим манзарасидан – да махбуброк нарса йук. Кулокларим учун дустларим сафардан кайтгани хакидаги хушхабардан – да яхширок рохат берадиган мусика йук”.\nИмом Газзолий “Ихёу улуми – д – дин” асарида дустликни уч мартабага булади. Биринчи, энг куйи мартабадаги дустлик шундан иборатки, дуст уз дустига худди кулига муомала килгандек муомалада булади. Яъни, хожа кулини худди узи каби таъминламаса хам аммо, оч – ялангоч булиб колмайдиган даражада уртача ейиш – ичиши ва уртача кийиниши, ётоги ва касал булиб колса даволанишини таъминлаганидек, дустини оч ва юпун холда колдирмайди, касал булганини эшитгач, билиб туриб, улиб кетишига караб турмайди.\nИккинчи мартабадаги дустликда дуст узига кандай караса, дустига хам шундай карайди. Узи учун яхши курган нарсани дустига хам илинади. Бу биринчи мартабадан юкорирок албатта. Учинчи олий мартабадаги дустлик эса киши уз дустининг эхтиёжини узиникидан устун куйишида акс этади. У узи учун яхши курган нарсасини энди узига эмас, дустига бериб, уни узидан ийсор этади.\nХозирги моддиёт ва бошка турли хил муаммолар гирдобида колган хамда жамоавийликдан кура фардийлик (индивидуализм) тобора кишилар онгига хукмрон булиб колётган бу асримизда юкоридаги мисолда келтирилган дустлик мартабаларининг энг пастки даражасини хам топиш борган сари амримахол булиб бормокда. Лекин, аввалрок айтганимиздек, дунёда чин дустлик хали хам бор. У завол топмаган. Факат, инсон чин дустни топиш учун аввал узи кимгадир дуст булишга харакат килмоги максадга мувофикдир.\nЯна мазкур асарни укир эканмиз дустлик тушунчаси ва у такозо килувчи мажбуриятлар борасида ажиб сузларга дуч келамиз: “агар дустингга бирор хожатинг тушадиган булса, буни унга айт. Мабодо унда хечкандай харакат курмасанг, яна бир марта эслат, зеро, инсон унутувчидир. Эхтимол ёдидан кутарилгандир. Агар яна эсидан чикиб колса, яна эслат. Бордию, шунда хам сенинг эхтиёжинг буйича унда хечкандай харакат сезмасанг, унга турт марта такбир айтгинда, йулингда давом этавер. Зеро, у кимса улик экан” (“Ихёу улуми – д – дийн”). Демак, дуст факат улик холда булсагина дустининг шикоятини тингламас, унга ёрдам кулини чузмас экан. Тирик була туриб, дусти учун югуриб – елмаган инсон хам улик макомида буларкан.\nИбн Шубрума айтади: “Дустингга бирор хожатинг юзасидан илтимос килганингда у хожатингни раво килиш учун узини заррача хам кийнамаса, тахорат килиб, турт такбир айт ва уни уликлардан деб хисоблайвер”. Ийсор яъни узганинг эхтиёжини уз эхтиёжидан устун куйиш ва фидокорлик тушунчаси мусулмонликнинг юксак фазилатларидан бири саналади. Шонли утмишимиз ийсор ва фидокорликнинг гузал намуналарини уз ичига олган ибратли вокеалар билан тарих сахифаларига зеб берган.\nАммо, бугунги кунга келиб, бу нарсалар купчилик учун тарихда колиб кетган хикоялардек туюлади. Оммавий маданият ва глобаллашув дунё халкларига узининг салбий, яна хам тугрироги халокатли таъсирини утказаётган асримизда худбинлик ва манфаатпарастлик кишилар табиатига голиб келаётгани сир эмас. Одамлар “мендан кейин туфон булмайдими?!”, деган гарбона дунёкарашни узларига шиор килиб олганлар. Бу эса жамият бирлигига путур етказадиган хатарли тушунчадир. Холбуки, жаноб Пайгамбаримиз алайхиссалом куплаб муборак хадисларида мусулмонларни бир жасадга ухшатганлар. Киши узига яхши курган нарсасини биродарига хам раво курмагунча комил мумин булолмаслигини таъкидлаганлар. Анас ибн Молик разияллоху анхудан ривоят килинган бир хадисда Набий алайхиссалом шундай мархамат киладилар: “то узига яхши курган нарсани дусти учун хам яхши курмагунча бирортангиз (комил) мумин булолмайсиз!”, (Имом Бухорий ва Имом Муслим ривоятлари).\nУшбу муборак набавий угит борасида тафаккур юритилса, ундан олам – олам маъно ва сабоклар балкиб чикади. Динимиз кишиларнинг Аллох билан булган алокаларини тиклашга буюрганидек, узаро инсоний алока ва ришталарни хам гузал равишда тартибга солишга чакиради. Хатто комил иймонга эришиш учун мазкур инсоний алокаларни камолотга етказиш шарт килинади. Ана шунда жамиятда иноклик, тотувлик хукм суради. Фозил жамият вужудга келади. Бу эса харбир шахс бошка шахс манфаати учун уз манфаати йулида харакат килганидек харакат килиши оркалигина юзага келиши мумкин.\nИймоний камолотга эришишни истаган киши узи учун яхши курган нарсани бошкаларга хам раво куриши лозим. Бу эса кишидан огир мехнат талаб этадиган нафс тарбиясини такозо килади. Зеро, узи учун севимли булган нарсани бошкалар учун хам севиш даражасига эришиш учун инсон кечиримлилик, саховат, олийжаноблик, хожатбарорлик каби уз хулки ва табиатини олий киладиган фазилатлар касб этишга интилиши, айни чогда худбинлик, хасад, кибр, кизганчиклик, узгаларни тахкирлаш, хусуматчилик каби тубан хислатлардан калбини поклашга харакат килмоги лозим. Мазкур хадисга амал килган одам хаммага яхшиликни раво куради. Узга диндагиларга хам ёмон окибатни согинмайди. Хечкимни шахси учун ёмон курмайди. Балки, барчани дунё ва охиратда саодатга эришишига орзуманд булади.\nУзига яхши курган нарсани бировга хам насиб булишини яхши куриш утган улугларимизга жуда хам таниш булган тушунча эди. Абдуллох ибн Аббос (разияллоху анху)дан ривоят килинишича Абдуллох ибн Масъуд (разияллоху анху): “Аллохнинг китобидан бирорта оятни укисам, яхшиликни бошкаларга хам раво куриш юзасидан канийди хамма одамлар уша оятни мен каби билсалар эди, дея орзу киламан. Агар бирор кишлокда ёмгир ёгиб, ут – улан ва мева – чевалар сероб булганини эшитсам, гарчи уша кишлокда менинг чорваларим булмаса хам улар учун албатта хурсанд буламан”, дер эдилар.\nСузимиз сунгида Аллох таолодан гузал ва жонажон юртимизнинг тинчлик – саломатлиги давомий булишини, юртдошларимизнинг узаро тотувлиги янада мустахкам булишини сураб коламиз. Парвардигори олам барчамизга чин дустлик ва садокат каби олий фазилатлар насиб этсин!\nЖўйбори Калон ўрта махсус ислом билим юрти мударрисаси М.Мўминова\n421 01:13 / 27.09.2019\nДиний ва дунёвий илмларни бирга ўрганишга тарғиб қилиш\n578 01:13 / 19.04.2018\nМазҳабга эргашиш саодат кўпригидир\n94 19:28 / 10 сентябрь\n236 01:13 / 26 май\n22:41 / 17 ноябрь\nЧор-Бакр мажмуаси қошида янги туристик хизматлар ташкил этилади\n19:53 / 10 ноябрь\nУЛАМОЛАРНИ ҲАҚОРАТ ҚИЛУВЧИЛАР ҲАҚИДА ТАРИХИЙ ФАТВО\n20:07 / 17 сентябрь\nМадрасаларда қабул имтиҳонларини ўтказиш кунлар белгиланди\n10:09 / 13 сентябрь\n“Шаҳидлик” ёки ҳудкушлик амалиёти ва унга раддия.\n13:42 / 07 август\n17:34 / 08 июль\n1532 15:38 / 14 июнь\n1090 01:13 / 07.05.2018\n1029 01:13 / 25.03.2018\n970 01:13 / 14.02.2019\n916 01:13 / 25.03.2018\n915 01:13 / 25.03.2018


17:45 23.05.2019 (Янгиланган 17:44 23.05.2019)\nКомпания бугунги кунга қадар Қирғизистон, Беларус, Афғонистон ва Тожикистонга автомобиллар экспортини амалга оширган\nТОШКЕНТ, 23 май - Sputnik. GM Uzbekistan компанияси Украинага автомобиллар экспортини қайта йўлга қўйди, деб хабар қилди компания матбуот хизмати.\n"Украинага R4 ва R2 моделидаги автомобиллар экспорт қилинади", - деб қўшимча қилинади хабарда.\nКомпания бугунги кунга қадар Қирғизистон, Беларус, Афғонистон ва Тожикистонга автомобиллар экспортини амалга оширди. Шунингдек Қозоғистоннинг Костанай шаҳрида ҳам компания автомобиллари йиғилмоқда.


Ҳошимов: «Жамоа юқори ўринларга муносиб» » Lochinlar.UZ\n» Интервью » Ҳошимов: «Жамоа юқори ўринларга муносиб»\nҲошимов: «Жамоа юқори ўринларга муносиб»\n"Навбаҳор” клуби учун ҳам мавсум бир текис ўтмаяпти. Ортда қолган 9 та ўйинда клуб энди 2 та ғалаба қозонди. Аммо жамоанинг олдига қўйган мақсадлари улкан ва улар бу йўлда ҳали таслим бўлмоқчи эмас. Таркиб ҳам шунга яраша яхши ижрочилардан ташкил топган.\nШуни ҳисобга олсак, наманганликлар сафидаги кўплаб ўйинчиларни бошқалар ўз таркибида кўришни исташади. Жанговор футболчилардан бири Даврон Ҳошимовни ҳам “Навбаҳор”да ўз ўрни бор. Бироқ охирги турларда жамоасига ёрдам бера олмади. Бу борада у ўз фикрларини билдириб ўтди.\n- Айни пайтда миллий терма жамоамиз йиғин бошлагани сабабли Суперлигада танаффус юзага келди ва бу деярли бир ой давом этади. Айтинг-чи, бу ҳолат клубдагиларга фойдалими ёки салбий?\n- Барча клублар бундай танаффусдан унумли фойдаланиб, ўзининг камчиликларини тўғрилаб олиш ҳаракатига тушиб қоладилар. Энди футболчилар ҳам бироз хордиқ чиқарадилар, яъни, жисмоний ва руҳий томондан. Бундай пайтда мураббийлар ҳам турли хил тактикалар устида ишлашади, деб ўйлайман. Олдинги ўйинларни кўриб, хатоларни кузатишади, уларни ўрганиб чиқишга ҳам вақт бўлади.\n- “Навбаҳор” сафида бешта ўйинда тўлиқ иштирок этгансиз. Аммо охирги учрашувларда захирада қолиб кетдингиз...\n- “Пахтакор” билан ўйиннинг охирларида жароҳат олганман. Ҳали бу жароҳатимдан тўлиқ қутулганим йўқ. Шу боисдан “Навбаҳор” иштирокидаги охирги учрашувларда захирада эдим. Чемпионатдаги ҳозирги танаффус эса менга янада яхши бўлди. Энди жароҳатимни тиклаб жисмоний томондан ҳолатимни яхшилаб олиш имконияти пайдо бўлди. Бундан фойдаланиб қолишим керак. Ўша “Пахтакор”га қарши баҳсда ички мушакларимда узилиш бўлган ва тикланиш бироз қийин бўлаётганди. Ҳали 100 фоиз тайёр бўлмаганим учун ҳам “Навбаҳор”га ёрдам бера олмаётгандим. Энди кейинги турларда яна асосий таркибда майдонга тушаман деб умид қиламан.\n- Ҳозирги пайтда жароҳатингизни тиклаш жараёни қандай кечяпти?\n- Ҳолатим анча яхши. 100 фоиз бўлмаса-да, 70 фоизга ўзгарган. Яна бир ҳафталик муолажаларим қолди. Шундан кейин “Навбаҳор” билан асосий машғулотларга қўшиламан.\n- “Навбаҳор” 9-турдан кейин 9-ўринда. Албатта, бу жамоани ҳам, мухлисларни ҳам қониқтирмаяпти. Бунинг сабаби нимада?\n- Ўзингиз ҳам кўрдингиз, клубда мураббийлар алмашинуви бўлди. Жамоага хорижлик футболчилар ҳам келди. Аммо озгина тушунмовчилик бўлди, бу нимадан рўй берди, ҳайронман. Мана, энди жамоа ўзига келяпти. Тўртта турдан бери ютқазмаяпти. Эътибор бердингизми, 9-ўриндаги клуб билан 3-поғонадаги жамоа ўртасида юз берган фарқ кўп эмас, олти очкони ташкил қиляпти. Иккита ўйинда ютсак яна юқори ўринлар учун курашадиган жамоалар қаторига чиқиб оламиз. Клуб раҳбарлари ҳам бу масалада бизга роса руҳий далда беришмоқда. Ўйинлар орқали жамоа янада шаклланяпти. Асосийси, футболчиларда яна ишонч ортяпти. Биринчи давра тугагунга қадар биз юқори ўринлар учун курашамиз деб ўйлайман. Мухлисларимиз юзини ёруғ қиламиз. Сиз ҳақсиз, бу “Навбаҳор”нинг ўрни эмас. Ҳаммаси вақтинчалик ҳолат. 9-ўриндан албатта юқори поғоналарга чиқамиз. Ҳозирги танаффус жамоамизга анча фойдали бўлади, деган умиддаман. Янги келган мураббийлар штаби ҳам бизга руҳий ва жисмоний томондан яхши ўзгаришлар бўлиши ҳақида таъкидлашди.\n- Нима деб ўйлайсиз, биринчи даврадан кейин “Навбаҳор” таркиби кучайтирилиш шартми ёки ҳозирги ҳолати ҳам яхшими?\n- Таркибимиз яхши. Захира ўриндиғига ўйинни кучайтирадиган йигитлар керак. Умуман айтганда, жамоамиз учун айрим жиҳатлар бўйича кучайтирадиган футболчилар зарур. Айниқса, ёрдами тегадиган ўйинчилар олиш керак. Ҳаммасини раҳбарият ҳал қилади. Аммо шахсий фикримча, захира ўриндиғи мустаҳкам бўлиши даркор. Чемпионатда муҳим ўйинлар олдинда ва Кубок беллашувлари ҳам бор. Аммо биздаги таркиб ажойиб, ҳамманинг ўзига яраша номи ва ўйини бор.\n- Виктор Жалилов бош мураббий бўлгач, жамоада нима ўзгарди?\n- Жалилов билан илгари ҳам ишлаганман. У кўпроқ тартибли футбол кўрсатишни ёқтиради. Ҳимоячилардан хато қилмасликни ва тартибли ўйинга риоя қилишни талаб қилади. Машғулотлар пайтида ҳам тартиб-интизомни биринчи ўринга қўйди. У эски, тажрибали мутахассислардан. Ўзининг услуби ва тактикаси бор. Кўрсатмалари устида ишлаяпмиз. Виктор Романович албатта яхши таассурот қолдиряпти. Ҳали ҳеч нима йўқотилгани йўқ. “Навбаҳор” юқори ўринларга муносиб.\n- Охирги савол: терма жамоада тўп сурган футболчи сифатида айтинг-чи, айни пайтда тайёргарлик кўраётган вакилларимизнинг Саудия Арабистонидаги муҳим ўйинларидан нима кутяпсиз?\n- Ҳаммамиз терма жамоамиз учун мухлислик қиламиз. Олдига қўйилган вазифани бажаришларини тилаб қоламан. Ўзбекистон футболи қанчалик юқоридалигини айнан терма жамоадаги футболчиларимиз кўрсатиб беришади. Бу борада уларга омад тилайман. Саудиядан ёруғ юз билан қайтиб келишади, деган умиддаман.скачать dle 10.4фильмы бесплатно\nасад 29-05-2021 09:22\nгапни катта гапирмасдан тузукрок уйнаш керак, бошидан бери яхшимиз зурмиз деяверади хаммаси ,уйин Нол .\nantivirus2014 25-05-2021 14:44\nВ. Жалиловда олдинга узун туп узатиш тактикаси ёкмайди\nlochin 25-05-2021 10:51\nXakkiy jangchi navbaxorga foydali uyinchi omadini bersin.


Яшариш ва яшнаш айёми - zarnews.uz\nЎзбекистон мустақиллиги арафасида мамлакатимизда миллий қадриятларимизнинг бебаҳо намунаси бўлган Наврўз байрами кенг нишонлана бошланди. Бу ўз даврида мисли кўрилмаган жасорат эди. Мана, 30 йилдан буён Наврўз Ўзбекистонда умумхалқ байрами сифатида кенг нишонланиб келинмоқда.\n2009 йил 30 сентябрда Наврўз ЮНЕСКО тарафидан номоддий маданий мерос сифатида рўйхатга киритилди. 2010 йил 23 февралда эса БМТ Бош Ассамблеясининг 64-сессиясида 21 март “Халқаро Наврўз куни” деб эълон қилинди. Бундан албатта, Марказий Осиё халқлари қалбида ифтихор туйғуси жўш ургани, шубҳасиз. Негаки, Наврўз байрамининг моҳияти азалдан умуминсонийлик ғояларига йўғрилганлиги билан ажралиб туради. Қолаверса, бу байрам қанчалик қадимий бўлмасин, замонлар ўтган сайин инсоният қалбида шунчалик янгича илҳом, куч ва иштиёқ уйғотади. "Бу байрам халқнинг тозалик ва хурсандчилик кунидир", деганида ҳақ эди элшунос олим Маҳмуд Қошғарий.\nДарҳақиқат Наврўз шарқона янги йилнинг биринчи куни сифатида Эрон, Турон замини, ҳозирги Озарбайжон ва Русиянинг туркий халқлари орасида кенг нишонланади. Бу байрамни ҳеч иккиланмасдан меҳр-оқибат, ширинсуханлик ва энг асосийси - бирдамлик байрами дейишимиз мумкин.\nМарказий Осиё олимлари томонидан бу қутлуғ байрамнинг қачон пайдо бўлгани хусусида турли мулоҳазалар билдирилган. Атоқли олим Ходи Зариф Наврўзи оламнинг ёшини 3000 йилдан кўпдир, деб ҳисоблаган. Наврўз келиб чиқиши жиҳатидан "Авесто" замонига бориб тақалиши ҳам алоҳида қайд этилган. Х аср олими Наршахий бухороликларнинг Наврўзи ва бу кунларда деҳқонлар айтадиган қўшиқлар ҳақида ёзар экан, бу гапларнинг бўлиб ўтганига 3000 йилдан кўп вақт ўтди, дея қайд этади. Абу Райҳон Берунийнинг "Қадимги халқлардан қолган ёдгорликлар" асарида Эрон, Сўғд ва хоразмликларнинг Наврўзни қандай нишонлашлари борасида қимматли маълумотларни ёзиб қолдирган. Унда қайд этилишича, бу куни Жамшид подшо бўлиб, тахтга ўтирган. Ҳикоя қилинишича, у ўзига шоҳона тахт ясаттириб, бошига тож кийганча, тахтга чиққанида, шу пайт қуёш ҳар галгидан ёрқинроқ нур соча бошлабди. Офтобнинг заррин нурлари Жамшиднинг тожу-тахтини мунаввар қилибди. Хоразмда эса Наврўз Сиёвуш авлодларининг бу ҳудудга кўчиб келиб ўрнаша бошлаган давридан бери нишонланиб келинган. Алломанинг бу маълумотига эътибор берадиган бўлсак, демак Хоразмда Наврўз Зардўшт ибн Сафиддан яна минг йил аввал нишонлана бошланганини англаш мумкин.\nХоразмликларнинг удумига кўра, қадимда Наврўз кирадиган кун арафасида ёшуллилар бир идишга ҳар хил мева ҳамда нозбўйгулларни солиб, хоннинг олдига бориб: "Эртага Наврўз киради, шуни халққа маълум қилишга ижозат беринг", дейишган. Хон ижозат бергач, жарчилар "Наврўз кирди!" деб одамларни байрамдан дараклаганлар. Хоразмликлар Наврўз куни пайдо бўлган камалакка сув сепганлар. Бу одат ҳозир ҳам сақланиб қолган.\nНаврўз шодиёналарига ҳамоҳанг тарзда неча минг йилдирки, сумалак сайиллари ҳам давом этиб келади. Бироқ Шўролар даврининг 70-80-йилларида сумалак сайли эскилик сарқити сифатида қораланиб келинди. Ҳатто комфирқа яловбардорлари тазйиқи билан маҳаллаларда сумалак тайёрлаш, байрамни нишонлаш қаттиқ таъқиқлаб қўйилди.\nАбу Райҳон Беруний ўзининг “Қадимги халқлардан қолган ёдгорликлар” асарида манба сифатида бир ҳадисни келтириб ўтади. Бу ҳадис қанчалик саҳиҳлиги мен учун қоронғи. Бироқ аллома келтирган маълумотга кўра, Наврўз куни пайғамбаримиз Муҳаммад алайҳиссаломга ҳолва солинган кумуш жом ҳадя қилганлар. Шунда хотам-ун-набий ҳазратлари "Бу нима?" -деб сўраганлар. "Наврўз!" деб жавоб берилган. Пайғамбар алайҳиссалом яна сўраганлар: "Наврўз нима ўзи?". "Эронликларнинг улуғ ҳайити", дейишган ҳадя келтирган саҳобалар жавобан. Шунда Расулуллоҳ: "Тўғри, бу шундай бир кунки, Худо бунда "аскара"ни тиргизган (жонлантирган)", дея лутф этганлар. Манбаларда таъкидланишича, аскара - қаҳатчилик ва қийинчиликдан қўрқиб Тангридан паноҳ сўраган мингларча кишилардир. Уларга Аллоҳ "Ўлинг!" деган, сўнгра уларни Наврўз кунида қайта тиргузиб, руҳларини ўзларига қайтарган. Тангри осмонга буюрган, осмон уларнинг устларига ёмғир ёғдирган. Шунинг учун одамлар Наврўз куни сув сепишни одат қилганлар. Кейин Расулуллоҳ ҳолвани еб, жомни суҳбатдошларига тақсимлаб берган ва: "Кошки биз учун ҳар кун Наврўз бўлса!" деганлар.\nМир Алишер Навоийнинг "Ҳар тунинг қадр ўлубон, ҳар кунинг Наврўз ўлсин", мисралари айнан ана шу ҳадисга уйқаш оҳангдир.\nЗамонлар ўтган сайин қадимий Наврўз шодиёнаси анъанаси янгича руҳда сайқал топиб бораверади. Эндиликда бу байрам янги шарқона йилнинг биринчи куни, янги фасл ва деҳқончиликнинг дебочаси ҳамда меҳр-оқибат, хайр-саховат тадбири сифатида кенг нишонланмоқда. Бу кунларда одамлар бир-бири билан дийдорлашадилар, совғалар ҳадя қиладилар, қариялар, касалманд, меҳрга муҳтож кишилар ҳолидан хабар оладилар. Зеро, Наврўз кишилар бир-бирини авайлашга, ҳурмат қилишга ундар экан, моҳиятан у фақатгина Шарқ халқлари байрами эмас, балки эзгуликка талпинувчи бутун башарият байрамидир.


Давлатимиз раҳбари илгари сурган — ёшлар таълим-тарбияси учун зарур шарт-шароитлар яратиш, хотин-қизлар бандлигини оширишга қаратилган комплекс чора-тадбирларни ўз ичига олган — беш муҳим ташаббус юзасидан жойларда жиддий иш олиб борилмоқда.\nТошкент вилояти мактабгача таълим бошқармасининг 2019 йил декабрь ойидаги медиа режасига киритилган “Ватанни севмоқ иймондандир” мавзуидаги тадбир ҳам ушбу масалага қаратилган. Муҳим ташаббус доирасида Чирчиқ шаҳар мактабгача таълим бўлими томонидан ўтказилган тадбир эса фикримизни тасдиқлайди.\nШаҳардаги 1-, 2-, 4-, 8-, 17- ва 26-сонли мактабгача таълим муассасаларининг рассомчиликка иқтидори бўлган тайёрлов гуруҳи аъзолари Чирчиқ педагогика институтининг тасвирий санъат факультетида бўлишди. Болажонлар бу ерда тарбиячилари ёрдамида бадиий графика бўлими доценти Ҳайитбой Султонов ҳамда талабаларнинг ижодий ишлари билан яқиндан танишишди. Кўргазмага қўйилган турли йўналишдаги санъат асарлари яратилишини ўз кўзлари билан кўрдилар.\nМактабгача таълим муассасаларида тарбияланаётган болакайларга ҳамроҳлик қилган 15 нафар педагог ва Чирчиқ шаҳар МТБнинг маънавий-ахлоқий тарбия бўлими масъуллари расмлар кўргазмаси орқали болажонларга эстетик завқ улашдилар. Олий даргоҳ талабалари рассомчиликнинг турли жанрларини кичкинтойларга жонли тарзда ўргатиб, биргаликда расмлар чиздилар.\nПрезидентимиз илгари сурган бешта ташаббуснинг юртимиз ворислари қалбига мурғаклигиданоқ сингдирилиши, уларни она Ватанни севиб вояга етишларида муҳим омил бўлади, шубҳасиз.\n— Бундай тадбирлар доирасини янада кенгайтириш, олий ўқув юртлари, маънавият даргоҳларида ўтказилиши бўлимимиз дастурига киритилган, — дейди Чирчиқ шаҳар МТБ маънавий-ахлоқий тарбия ва реаблитация шўъбаси мудири Зулфия Назарова.\nБугунги кунда Чирчиқ шаҳри бўйича рассомчиликка иқтидори баланд мактабга тайёрлов гуруҳлари болажонларининг сони 100 нафарни ташкил этиши соҳага малакали мутахассислар жалб этилганидан далолат беради.\n« Бетимсол бахт кўлами\nЁшликда олган билим… »\nGLOBALLASHUV JARAYONLARI:MA’NAVIY O‘ZIGA XOSLIK 363 views


Калтакланган таксичи мелисани жавобгарликка тортмоқчи\nТаксичи Жаҳонгир Турсунов\nЖиззах шаҳрида қонуний киракашлик қилаётган Жаҳонгир Турсунов Жиззах вилояти Йўл ҳаракати хавфсизлиги инспектори томонидан калтакланди. Такси ҳайдовчисининг айтишича, у йўл ҳаракати қоидасни бузмаган бўлсада, инспектор уни калтаклаган ва кийимини йиртган. Бироқ йўл ҳаракати хавфсизлиги бошқармаси бу иддаони рад этмоқда.\nЖиззах шаҳрида истиқомат қиладиган 41 ёшли такси ҳайдовчиси Жаҳонгир Турсунов 5 сентябр куни куппа-кундуз Жиззах вилояти Йўл ҳаракати хавфсизлиги бошқармаси инспектори Аслиддин Садриддинов томонидан калтакланди.\nОзодлик бу воқеани суриштириш жараёнида такси ҳайдовчиси Жаҳонгир Турсуновни топишга муваффақ бўлди. Киракашнинг Озодликка айтишича, у қоидани бузмаган бўлса ҳам инспектор ўзини сўкиб¸ урган:\n- Мен “Жиззахэскпресстранс” ташкилотида лицензияли таксистман. Ҳамма ҳужжатларим жойида. Йўл ҳаракати тўғрисидаги қоидаларда тўхташни тақиқловчи 3.27 белги бор. Биз лицензияли таксичи эканмиз, қоидага кўра бу белги бор жойда, остановкаларда тўхташ ҳуқуқимиз бор. Мен Ором деҳқон бозори бекатида одам тушириб, одам олаётган пайтимда ГАИ ходими келиб ҳужжат сўради. Ҳужжатларни бердим. Сенга тўхташ мумкин эмас, оформит қиламиз, мошинанингни штрафплошадкага қўямиз деб айтди, дейди Жаҳонгир Турсунов.\nҲайдовчи шундан кейин ўзининг қоида бузмагани, протокол тузишга инспекторнинг ҳаққи йўқлигини изоҳлаб, тортишганини айтади:\n- Мен унга айтдим, мана қанча лицензиясиз таксистлар тўхтаб одам олаяпти, тушираяпти. Нега уларга индамайсану, мен ҳақ бўлсамда жазолайсан, деб. Мошинани ҳужжатларини бермаганимдан кейин, у менинг қорнимга муштлаб, икки-уч марта урди. Шимимдан тортиб, уни йиртиб ташлади. Энг ёмони¸ мени онангни... деб ҳақорат қилди. Онадан келгандан кейин мен уни кечирмайман, дейди Жаҳонгир Турсунов.\nЖиззахлик таксичи Жаҳонгир Турсунов инспектор томонидан калтакланганидан сўнг шундай аҳволга тушганини айтади.\nҲайдовчи шундан сўнг, машинасини ташлаб биринчи ёрдам олиш учун вилоят марказий касалхонасига мурожаат қилган. Касалхонада участка инспектори уни ким урганлиги ҳақида тушунтириш хатлари олиб ҳужжатлаштирган ва ишни прокуратурага топширишини айтган.\nОзодлик бу воқеага муносабат олиш мақсадида Жиззах вилояти Йўл ҳаракати хавфсизлиги бошқармаси билан боғланиб, инспектор Аслиддин Садриддиновни топишга ҳаракат қилди.\nЎзини таништирмаган бошқарма мулозими Аслиддин Садриддиновнинг бугун ишдан жавоб олганлигини айтар экан, икки соатдан сўнг яна боғланишимизни ва бу воқеани суриштириб жавоб беришини айтди.\nИкки соатдан сўнг яна Озодлик билан суҳбатлашган бошқарма мулозими инспектор Аслиддин Садриддиновнинг такси ҳайдовчисини урганлигини рад қилди:\n- Аслиддин Садриддиновни ўзини тополмадик, қўл телефони ўчирилган. Лекин у билан ўша куни бирга хизматда бўлган инспектор билан гаплашдим. Унинг айтишича, ўша таксист йўлнинг ўртасида туриб одам олаяпти экан, ҳаракатни чеклаб қўйибди. Тортишув ўшандан чиққан экан. Лекин урган, сўккан йўқ, деяпти. Энди қолганини ўзи эртага ишга келгандан кейин биламиз, деди вилоят Йўл ҳаракати хавфсизлиги бошқармаси мулозими.